title: Jari Juutinen

text: Juutinen opiskeli vuodet 1984–1990 Oulun yliopiston kirjallisuuden laitoksella. Vuonna 1990 hän aloitti dramaturgina Oulun kaupunginteatterissa, josta hän siirtyi samaan tehtävään Lahden kaupunginteatteriin 1994. Vuonna 1995 hän perusti muutaman muun teatterin ammattilaisen kanssa Lahteen Teatteri Vanhan Jukon, jonka johtajana hän toimi vuodet 1995–2007. Juko-vuosinaan hän oli perustamassa myös Lainsuojattomat-liikettä ja -festivaalia ollen liikkeen näkyvimpiä hahmoja yhdessä Kristian Smedsin, Leea Klemolan ja Annamari Karjalaisen kanssa. Hän on saanut Lainsuojattomien teattereiden Hilikka-tunnustuspalkinnon yhdessä Ritva Sorvalin kanssa. Vuosina 2007–2015 Juutinen toimi teatterinjohtajana Lappeenrannan kaupunginteatterissa. Vuodesta 2015 Juutinen on työskennellyt pääasiassa kansainvälisesti.


title: Jari Juutinen

text: Näytelmäkirjailijana Juutinen käsittelee usein vaikeita aiheita ja yhteiskunnan kipupisteitä, kuten ylivelkaantuneen perheenäidin kohtaloa tutkivassa ”Julia, Julia!” –näytelmässä tai vuoden 1918 kapinoinnin ja 2000-luvun alun mellakoinnin yhteyksiä ”Lahti” –näytelmässä. Kansainvälisesti menestyneen "Julia, Julia!" -näytelmän ohella Juutisen tunnetuimpiin näytelmiin kuulunee ”Minä olen Adolf Eichmann”, joka on käännetty usealle kielelle ja esitetty muun muassa Ranskan Avignon Off -teatterifestivaalilla 2008.


title: Jari Juutinen

text:
Suomen lisäksi Juutinen on ohjannut muun muassa Luxemburgissa (Theatre du Centaure), Georgiassa (Liberty Theatre) ja Venäjällä (Teatr Dramy Im. F. M. Dostoevskogo). Juutisen ohjauksia on lisäksi vieraillut kansainvälisesti muun muassa Ranskassa, Venäjällä, Valko-Venäjällä, Kuubassa, Georgiassa, Liettuassa, Virossa, Luxemburgissa, Iso-Britanniassa, Sloveniassa, Armeniassa ja Yhdysvalloissa.
Käännökset:


title: Jari Juutinen

text:
Käännökset:
Minä, Faransis W.


title: Jari Juutinen

text: Käännökset:


title: Jari Juutinen

text: Theatre du Centaure (Luxemburg) 2010. Esitetty myös:


title: Jari Juutinen

text: Lappeenrannan kaupunginteatteri 2011. Esitetty myös:


title: Jari Juutinen

text: Suomenkielinen kantaesitys Lappeenrannan kaupunginteatterissa 2013. Vuodesta 2015 sadsongskomplex:fi -ryhmän tuotantoa. Esitetty myös mm.:


title: Jari Juutinen

text: Liberty Theatre (Tbilisi, Georgia) 2014. Esitetty myös:


title: Jari Juutinen

text: Griboedov Theatre (Tbilisi, Georgia) 2016. Esitetty myös:


title: Jari Juutinen

text: Teatr Dramy Im. F. M. Dostoevskogo (Novgorod, Venäjä) 2016. Esitetty myös:


title: Jari Juutinen

text: sadsongskomplex:fi 2017. Esitetty myös:


title: Jari Juutinen

text: sadsongskomplex:fi 2017. Esitetty mm.:


title: Sippola (kirkonkylä)

text: Sippola on entisen Sippolan kunnan kirkonkylä, joka kuuluu nykyisin Kouvolaan. Sippolan kirkonkylä kuului Anjalankoskeen vuosina 1975–2008. Kirkonkylän asukasluku oli 313 vuonna 1995.


title: Sippola (kirkonkylä)

text: Sippolan kirkonkylässä sijaitsee vuonna 1879 valmistunut Sippolan kirkko, joka on C. J. von Heidekenin suunnittelema tiilikirkko, sekä Sippolan hovi, joka on Suomen suurin puukartano, jonka uusrenessanssityylinen päärakennus on vuodelta 1836. Sippolan kirkonkylän ympäristössä järjestettiin Jukolan viestin viestisuunnistuskilpailu Sippu-Jukola vuonna 2005.


title: Lego Atlantis

text: Lego Atlantis on vuoden 2010 tammikuussa julkaistu Lego-tuotesarja, jonka sankareina on merenpohjan aarteisiin erikoistunut sukellusryhmä, joka etsii Atlantiksen legendaarista uponnutta kaupunkia. Sitä kuitenkin vartioivat erilaiset merihirviöt.


title: Lego Atlantis

text: Lego Groupin mukaan tuotesarja sai erinomaisen vastaanoton ja myynti ylitti odotukset.


title: Lego Prince of Persia

text: Lego Prince of Persia on Lego Groupin keväällä 2010 lanseeraama Lego-tuotesarja, joka perustuu Disneyn samana vuonna ilmestyneeseen seikkailuelokuvaan "Prince of Persia: The Sands of Time". Tuotesarja on osa Legon ja Disneyn välistä laajempaa monivuotista yhteistyösopimusta, joka solmittiin vuonna 2009.


title: Lego Prince of Persia

text: Lego Groupin mukaan Lego Prince of Persia sai kuluttajien keskuudessa erittäin hyvän vastaanoton. Sarjaan kuuluu viisi vähittäismyynnissä ollutta tavallista pakettia sekä yksi promootiopaketti, joka oli Lego BrickMaster Magazine -lehden tilaajalahja Yhdysvalloissa.


title: Lego Space Police

text: Space police III on vuoden 2009 elokuussa Suomessa julkaistu LEGO-teema, joka kertoo avaruuspoliisijärjestön kamppailuista rikollisia vastaan. Teeman virallinen nimi on pelkkä Space Police, mutta koska se on kolmas Space Police-nimeä kantava teema (ensimmäinen oli Space Police (1989-1990) ja toinen Space Police II (1992-1995)) harrastajat nimeävät sitä kolmanneksi.


title: Lego Space Police

text: Space Police III toi mukanaan hyvin monia uusia minifiguuri-elementtejä, jotka mahdollistivat erilaisten avaruusolento-figuurien rakentamisen.


title: Lego Toy Story

text: Lego Toy Story on Lego-tuotesarja, joka pohjautuu Disney Pixarin Toy Story -elokuviin. Ensimmäiset neljä pakettia julkaisiin vuoden 2009 joulukuussa ja seuraavat kaksi julkaistiin vuoden 2010 tammikuussa. Toy Story -teemalla on tehty myös Duplo-legoja.


title: Lego World Racers

text: World Racers -teemassa kaksi eri ajotiimiä, X-treme Daredevils ja Backyard Blasters, kilpailevat keskenään. Tallit kilpailevat keskenään LEGO Sports TV:n järjestämässä tositv-ohjelmassa palkinnosta. Ajokit ovat aseistettuja isoilla pyssyillä, dynamiiteilla ja muilla välineillä.


title: Lego Pharaoh’s Quest

text: Lego Pharaoh’s Quest on Legon vuonna 2011 julkaistu tuotesarja, joka keskittyy arkeologi Jake Rainesin ja hänen kumppaniensa seikkailuun Egyptissä. Heidän tehtävänään on löytää kuusi muinaista aarretta ennen kuin paha faarao Amset-Ra kätyreineen saa ne haltuunsa.


title: Lego Architecture

text: Architecture LEGO-teema julkaistiin ensiksi 1962 ja lopetettiin 1963. Teemasta tehtiin kuitenkin uusintajulkaisu vuonna 2008 ja se on yhä myynnissä. Teeman pakkaukset käsittelevät erilaisia kuuluisia arkkitehtonisia rakennuksia ja rakennelmia.


title: Lego Ben 10 Alien Force

text: Ben 10: Alien Force LEGO-teema julkaistiin ja lopetettiin vuonna 2010. Teema pohjautui Cartoon Networkin . Tarinassa seurattiin 15-vuotiaan Beniä, joka koulutti teini-ikäisiä sankareita taistelemaan vaarallisia vihollisia vastaan, ja löytämään Benin isoisän.


title: Lego Batman

text: Lego Batman on supersankari Batmaniin pohjautuva Lego-tuotesarja. Ensimmäiset tuotteet julkaistiin vuonna 2006. Sarja lopetettiin vuonna 2009, mutta sitä jatkettiin uudelleen vuonna 2012. Hahmojen lisäksi sarjassa on myös sarjakuvista ja elokuvista tuttuja aluksia ja tapahtumapaikkoja


title: Lego Batman

text: Legolla on myös useille pelialustoille julkaistu Batman-aiheinen videopeli "". Pelillä on myös kaksi jatko-osaa "" ja Lego Batman 3: Beyond Gotham.


title: Knights’ Kingdom

text: Knights’ Kingdom oli Lego Castle -teeman lyhytikäinen alateema jonka kaikki paketit julkaistiin vuonna 2000. Teeman pääosassa olivat ritarit joita johti kuningas Leo.


title: Lego Scala

text: Lego Scala oli vuosina 1979–1980 ja 1997–2001 valmistettu tytöille suunnattu Lego-tuotesarja, joka yhdisti Legon perinteiset rakennuspalikat nukkekotimaailmaan. Scalan nuket olivat selvästi suurempia kuin tavalliset Lego-minihahmot.


title: Allan Granfelt

text: Allan Richard Achates Granfelt (13. kesäkuuta 1872 Ahlajärvi, Kalvola – 6. tammikuuta 1947 Kulosaari, Helsinki) oli suomalainen liikemies joka oli mukana perustamassa Kulosaaren huvilakaupunkia ja toimi Kulosaari–yhtiön ensimmäisenä isännöitsijänä. Hänen lempiniemnsä oli "Brändö Kejsare – Kulosaaren keisari".


title: Allan Granfelt

text: Granfeltin vanhemmat olivat tilanomistaja "Gösta" Oskar Gustaf Fredrik Granfelt (1822–1896) ja Hanna Hellgren. Hevosjalostusta harrastanut Gösta Granfelt omisti Ahlajärven kartanon 1870–1878 ja myöhemmin hän asui Urjalan Honkolassa.


title: Allan Granfelt

text: Allan Granfelt valmistui 1890 Raahen Porvari- ja Kauppakoulusta. Hän oli mukana Helsingin kauppahallin omistaneessa yhtiössä ja toukokuussa 1907 hän osti 300 000 kultamarkalla (noin 1 000 000 euroa) Kulosaaren kartanon sen omistajan vapaaherra Johan Cronstedtin kuoltua. Kulosaareen suunniteltiin englantilaisen puutarhakaupunki–ideologian mukainen huvilakaupunki ja tätä varten perustettiin Ab Brändö Villastad–niminen yhtiö jonka ensimmäisenä isännöitsijänä Granfelt oli 1907–1914. Yhtiön perustajien joukossa olivat arkkitehdit Oscar Bomanson, Bertel Jung, Karl Lindahl, Armas Lindgren ja Lars Sonck, insinöörit Julius Stjernvall ja Rupert von Nadelstadh sekä kauppias Axel Ståhle.


title: Allan Granfelt

text: Lars Sonck laati Kulosaaren ensimmäisen rakennussuunnitelman ja jo vuonna 1912 saaren rannoille oli rakennettu noin 50 huvilaa. Kulosaari–yhtiö rakensi myös 1910–1911 raitiotielinjan joka kulki Pääskylänrinteestä Sörnäisten sataman kautta Kulosaareen. Kulosaareen ei ollut aluksi siltaa mantereen puolelta joten liikenne hoidettiin lautan välityksellä. Silta Kulosaareen saatiin 1919. Kulosaaren huvilakaupunki säilyi itsenäisenä kuntana vuoteen 1946 saakka jolloin se liitettiin Helsinkiin.


title: Allan Granfelt

text: Allan Granfelt oli naimisissa vuodesta 1908 Ebba Lovisa Karolina Procopén kanssa. Heillä oli kaksi lasta.


title: Allan Granfelt

text: Allan Granfelt on haudattu Kulosaaren hautausmaalle Leposaareen.


title: Lego Spiderman

text: Spiderman on vuonna 2002 julkaistu ja vuonna 2004 päättynyt lisenssiteema, joka perustui Spider-Man eli Hämähäkkimies -elokuviin. Ensimmäiset setit julkaistiin Studios-teeman alateemassa mutta vuoden 2003 ja 2004 setit julkaistiin omassa teemassaan. Seteissä Hämähäkkimies seikkailee kotikaupungissaan New Yorkissa pelastaen kansalaisia ja taistellen vastustajiaan vasten.


title: Lego SpongeBob SquarePants

text: Lego SpongeBob SquarePants on Legon vuonna 2006 lanseerattu lisenssituotesarja, joka perustuu Nickelodeonin animaatiosarjaan "Paavo Pesusieni".


title: Lego RoboRiders

text: Lego RoboRiders oli erittäin lyhytikäinen Lego Technicin alasarja. Tuotteita valmistettiin vuosina 1999–2001. Sarjaan kuului seitsemän varsinaista pakettia ja neljä promootiossa käytettyä pakettia. RoboRidersin seuraajana toimi suuremman suosion saanut Bionicle-sarja.


title: Arvid Hjalmar Brotherus

text: Arvid Hjalmar Brotherus (19. maaliskuuta 1855 Helsinki – 10. kesäkuuta 1888 Pavlovsk, Venäjä) oli suomalainen opettaja, luonnontutkija ja kasvitieteellisen puutarhan amanuenssi.


title: Arvid Hjalmar Brotherus

text: Brotheruksen vanhemmat olivat kollegianeuvos Alexander Nikolai Brotherus ja Helena Amalia Taulerus. Sammaltutkijana tunnettu Viktor Ferdinand Brotherus oli hänen vanhempi veljensä. Allan Brotherus kävi Helsingin normaalikoulua päästen ylioppilaaksi 1873. Brotherus valmistui filosofian kandidaatiksi 1880 ja maisteriksi 1882.


title: Arvid Hjalmar Brotherus

text: Brotherus toimi opettajana ja vuodesta 1887 hän oli keisarin kasvitieteellisen puutarhan amanuenssina Pietarissa. Hän kuoli kesäkuussa 1888 Pavlovskissa lähellä Pietaria.


title: Lego Cars

text: Cars LEGO-teema käsittelee Disney Pixarin Autot ja Autot 2 -elokuvia. Samalla teemalla on toteutettu myös muutama Duplo-paketti.


title: Lego Cars

text: Tavalliset Legot:


title: Lego Cars

text:
Sarja 1
Sarja 2
Lego Duplo Cars


title: Courbet-luokka

text: Courbet-luokka oli Ranskan laivaston ennen ensimmäistä maailmansotaa valmistettu taistelulaivaluokka, johon kuului neljä taistelulaivaa.


title: Gustaf Vilhelm Malmström

text: Gustaf Vilhelm Malmström (31. tammikuuta 1818 Turku – 5. helmikuuta 1874 Turku) oli suomalainen pappi ja opettaja.


title: Gustaf Vilhelm Malmström

text: Malmströmin vanhemmat olivat turkulainen porvari Gustaf Malmström ja Maria Lindgren. Hänen nuorempi veljensä oli kirkkoherra ja runoilija Karl Robert Malmström. Hän kävi Turun triviaalikoulua ja Turun lukiota ja pääsi ylioppilaaksi 1840. Malmström vihittiin papiksi 1842.


title: Gustaf Vilhelm Malmström

text: Malmström toimi kirkkoherran apulaisena Vanajassa 1842–1846 ja virkavuoden saarnaajana Lempäälässä 1844. Hän oli Hämeenlinnan yläalkeiskoulun vt. venäjänopettaja 1844–1845, Turun tyttökoulun vt. opettaja 1846. Turun yläalkeiskoulun vt. apulaiskollega 1847 ja vakinainen apulaiskollega 1848–1873. Malmström toimi myös Suomen pipliaseuran arkistonhoitajana 1847–1870.


title: Bretagne-luokka

text: Bretagne-luokka oli Ranskan laivaston ennen ensimmäistä maailmansotaa valmistettu taistelulaivaluokka, johon kuului kolme taistelulaivaa.


title: Bretagne-luokka

text: Luokka oli osa vuoden 1912 laivasto-ohjelmaa ja se oli samalla Ranskan laivaston ensimmäinen taistelulaivaluokka johon asennettiin pääaseiksi 340 millimetrin (13,5 tuuman) tykit. Alkuperäisen suunnitelman mukaan luokan alusten piti olla noin 23500-tonnisia ja niiden aseistuksena piti olla kuusi kaksiputkista tykkitornia, mikä oli seurausta edeltäneestä Courbet-luokasta.


title: Bretagne-luokka

text: Tykkien koon kasvattaminen kasvatti uppoumaa ja ampumatarvikkeiden vaatimaa tilaa, mikä olisi samalla edellyttänyt aluksen koon kasvattamista. Telakoiden rajallinen kapasiteetti edellytti kuitenkin aluksille tietyn maksimikoon ja siten Conseil Supérieur de la Marine muutti suunnitelmaa poistamalla yhden suunnitelluista torneista ja siirsi toisen jäljelle jääneistä kyljelle asetetuista torneista keskilaivaan Q-torniksi. Tämän lisäksi jouduttiin vielä raskaampien aseiden uppouman lisäystä kompensoimaan keventämällä panssarointia.


title: Beretta

text: Fabbrica d'Armi Pietro Beretta on italialainen aseiden valmistaja. Sen aseita on käytössä armeijoilla, poliiseilla ja yksityishenkilöillä. Beretta valmistaa myös ampuma-asusteita ja -välineitä. Beretta on vanhin yhä toimintaansa jatkava tuliaseiden valmistaja maailmassa. Vuonna 1526 perustettu Beretta on myös maailman vanhimpia edelleen saman perheen omistuksessa oleva yksityinen yritys.


title: Beretta

text: Berettan asevalikoimaan kuuluvat mm. rinnakkaispiippuiset haulikot, päällekkäispiippuiset haulikot, monen tyyppiset metsästyskiväärit ja sotilaskiväärit, sukellusveneaseet, sekä pistoolit kuten Beretta 87 Target ja Beretta 92.


title: Beretta

text: Beretta on vuodesta 2000 lähtien omistanut suomalaisen asevalmistajan Sakon.


title: Isu Sucksdorff

text: Israël (Isu) Joakim Sucksdorff (22. huhtikuuta 1822 Loviisa – 2. huhtikuuta 1879 Helsinki) oli suomalainen opettaja ja ruotsin kielellä kirjoittanut runoilija. Hän käytti myös nimimerkkiä "Unus multorum".


title: Isu Sucksdorff

text: Sucksdorffin vanhemmat olivat loviisalainen kauppias Joakim Christoffer Sucksdorff ja Eva Andrietta Åkerberg. Hän kävi Loviisan triviaalikoulua ja Porvoon lukiota päästen ylioppilaaksi 1842. Sucksdorff valmistui filosofian kandidaatiksi 1849 ja maisteriksi 1850.


title: Isu Sucksdorff

text: Sucksdorff toimi aluksi vt. opettajana Helsingin, Loviisan ja Porvoon kouluissa. Hän oli Helsingin tyttökoulun ("Helsingfors Fruntimmeskolan") vt. opettaja vuodesta 1853, vakinainen 2. opettaja vuodesta 1855 ja 1. opettaja vuodesta 1859.


title: Isu Sucksdorff

text: Isu Sucksdorff oli naimisissa vuodesta 1863 Natalia Fredrika Elisabet Granstedtin kanssa.


title: Oskar Reinhold Strömfors

text: Oskar Reinhold Strömfors (24. joulukuuta 1842 Espoo – 8. huhtikuuta 1880 Helsinki) oli suomalainen toimittaja ja ruotsin kielellä kirjoittanut kirjailija. Hän käytti nimimerkkejä "En nyländsk bonde", "O.R.S." ja "Yngve".


title: Oskar Reinhold Strömfors

text: Strömforsin vanhemmat olivat vuokraaja Johan Strömfors ja Maria Katarina Lindström. Hän pääsi ylioppilaaksi 1859 Helsingin yksityislyseosta ja valmistui 1864 filosofian kandidaatiksi ja maisteriksi.


title: Oskar Reinhold Strömfors

text: Strömfors kirjoitti lehtiin ja oli muun muassa pilalehti "Kurren" toimittajana.


title: Kaarlo Albert Grönqvist

text: Kaarlo Albert Grönqvist (28. tammikuuta 1861 Vaasa – 30. syyskuuta 1882 Vaasa) oli suomalainen suomen ja ruotsin kielellä kirjoittanut kirjailija. Hän käytti nimimerkkejä "Jaska" ja "K.A.Wi".


title: Kaarlo Albert Grönqvist

text: Grönqvistin vanhemmat olivat merikapteeni Jakob Albert Grönqvist ja Augusta Lovisa Nyman. Hän pääsi ylioppilaaksi 1878 Vaasan lyseosta ja opiskeli sitten kieliä Helsingin yliopistossa. Vaikka Grönqvist oli kotoisin ruotsalaiselta Pohjanmaalta ja saanut ruotsinkieleisen alkeisopetuksen hän kirjoitti runoja myös suomen kielellä.


title: Kaarlo Albert Grönqvist

text: Grönqvist kirjoitti sanat radikaalin K.P.T.-opiskelijayhdistyksen "K. P. T:n marssiin".


title: Kaarlo Albert Grönqvist

text: Grönqvist kuoli syksyllä 1882 sairastamaansa rintatautiin.


title: Chur Unihockey

text: Chur Unihockey on sveitsiläinen salibandyseura. Seuran miesten edustusjoukkue pelaa kaudella 2016-2017 Sveitsin korkeimmalla sarjatasolla Nationalliga A:ssa. Seura on voittanut eniten Sveitsin mestaruuksia.


title: August Tavaststjerna

text: Frans August Theodor Tavaststjerna tai Tawaststjerna (7. helmikuuta 1821 Karlberg, Ruotsi  – 24. tammikuuta 1882 Pietari) oli suomalainen hovineuvos, näytelmäkirjailija, säveltäjä ja tenorilaulaja.


title: August Tavaststjerna

text: Tavaststjernan vanhemmat olivat majuri, Karlbergin sotakorkeakoulun tykistökoulun johtaja Jakob Johan Tawaststjerna ja Magdalena Christina Caijraenius. Hänen puolisonsa vuodesta 1848 oli Sofia Adelaide Jacobsson (k. 1906). Tavaststjerna valmistui upseeriksi 1839, mutta erosi palveluksesta 1849. Hän palveli aluksi Turun tarkk'ampujapataljoonassa ja sitten Helsingissä. Erottuaan palveluksesta ja muutettuaan Venäjälle Tavaststjerna työskenteli tullivirkailijana Kronstadtissa sekä Pietarissa eri virkatoimissa. Myöhemmin hän oli Suomen kauppa-asiamiehenä Räävelissä ja työskenteli viimeksi virkamiehenä venäläisessä sotamuonavirastossa.


title: August Tavaststjerna

text: Tavaststjerna ei saanut koskaan varsinaista säveltaiteellista koulutusta, mutta silti sävelsi, esiintyi tenorilaulajana ja kirjoitti näytelmiä. Hän oli miespääosassa ensimmäisessa suomalaisessa oopperassa "Kaarle-kuninkaan metsästys", jonka ensiesitys oli vuonna 1852 Helsingissä. Vuonna 1870 esitettiin hänen säveltämänsä kolminäytöksinen laulunäytelmä tai ooppera "Semfira" (tai "Zemfira"). Se on mukaelma Aleksandr Puškinin samannimisestä näytelmästä. Tavaststjerna sävelsi musiikin myös joihinkin laulunäytelmiin, muun muassa Fredrik Cygnaeuksen näytelmään "Pygmalion". Hän kirjoitti myös useita näytelmäkäsikirjoituksia.


title: Karl Viktor Bremer

text: Karl Viktor Bremer (10. heinäkuuta 1836 Lohja – 13. marraskuuta 1884 Helsinki) oli suomalainen lukion lehtori sekä ruotsin kielellä kirjoittanut kirjailija.


title: Karl Viktor Bremer

text: Bremerin vanhemmat olivat tuomari, Teijon ja Mathildedahlin ruukit omistanut vuorineuvos Viktor Zebor Bremer (1804—1869) ja Agnes Charlotta Bassi (1816—1849). Hän pääsi ylioppilaaksi 1854 ja opiskeli sitten Helsingin yliopistossa.


title: Karl Viktor Bremer

text: Bremer toimi vuodesta 1878 Helsingin tyttökoulun ruotsin kielen ja kirjallisuuden kollegana. Hän kirjoitti myös oppikirjoja ja toimi lehtimiehenä.


title: Karl Viktor Bremer

text: Bremer oli naimisissa vuodesta 1880 Ines Josefina Waenerbergin kanssa.


title: Irlannin talous

text: Irlannin talous on muuntunut maatalousvaltaisesta palvelukeskeiseksi korkean teknologian taloudeksi. Yksi kasvua vauhdittaneista tekijöistä on ollut alhainen yritysvero, joka nyt on 12,5%.


title: Irlannin talous

text: Irlanti oli ensimmäinen EU-maa, joka virallisesti suistui taantumaan 2008 finanssikriisissä tilastokeskuksen tietojen mukaan. Kriisin aikana kotitalouksien velka nousi kehittyneen maailman korkeimmalle tasolle 190 prosenttiin käytettävissä olevista tuloista


title: Aina Brummer

text: Aina Wilhelmina Brummer (22. lokakuuta 1859 Uurainen – 1. joulukuuta 1884) oli suomalainen kirjallisuuden suomentaja. Hän käytti nimimerkkiä "A–o".


title: Aina Brummer

text: Brummer vietti lapsuus- ja nuoruusvuotensa Joutsassa jossa hänen isänsä oli kirkkoherrana. Hän kävi Helsingin Suomalaisen tyttökoulun ja Helsingin Jatko-opiston ja toimi sitten opettajana Suomalaisessa tyttökoulussa. Brummer suomensi novelleja ja yhden lastenkirjan. Hän toimi myös 1884 lastenlehti "Tilhen" päätoimittajana.


title: Aina Brummer

text: Brummer kuoli joulukuun alussa 1884 sairastamaansa lavantautiin.


title: Rekiretki

text: Rekiretki voi tarkoittaa ainakin seuraavia:


title: Google+

text: Google+ (myös nimillä Google Plus ja G+) on Googlen kehittämä verkkoyhteisöpalvelu, joka avattiin 28. kesäkuuta 2011. Aluksi palveluun pääsi vain kutsuilla, mutta sittemmin se on ollut avoin. Google Plus oli myös pitkään avautumisensa jälkeenkin vain yli 18-vuotiaille. Nykyisin ikäraja on 13 vuotta.


title: Google+

text: Google+:aan on integroitu aikaisemmin profiileina toimineet Google Profiles -profiilit.


title: Google+

text: Lokakuussa 2018 Google ilmoitti sulkevansa palvelun käyttäjiltään kuukausien ajan salaamiensa vakavien tietoturvaongelmien vuoksi, lopullisesti Google+ poistuu verkosta elokuussa 2019.


title: Google+

text: Google+:n koodiniminä käytettiin nimityksiä "Emerald Sea" ja "Google Me". Projekti käynnistyi maaliskuussa 2010. Elokuussa 2010 Googlen sovelluskehityksestä vastaava johtaja Vic Gundotra lähetti sähköpostia 50 Googlen työntekijälle, jotta he voivat testata palvelua. Kaikki kutsutut insinöörit olivat Gundotran mukaan innostuneita. Pian palveluun kutsuttiin lisää Googlen työntekijöitä. Seuraavana päivänä 90 % kaikista Googlen työntekijöistä oli rekisteröitynyt palveluun. Toinen testivaihe työntekijöiden keskuudessa pidettiin projektin ollessa loppusuoralla. Testivaiheen päätyttyä Gundotra päätti avata sen rajoitettuun käyttöön ("Field Test") suurelle yleisölle.


title: Google+

text: Google+-palvelu julkistettiin 28. kesäkuuta 2011, jolloin palvelua pääsivät käyttämään vain kutsun palveluun saaneet. 20. syyskuuta 2011 Google+ tuli avoimeksi kaikille ilman kutsuja. Google+-sivut avattiin palveluun 7. marraskuuta 2011.


title: Google+

text: Google+:n ulkonäkö muuttui 11. huhtikuuta 2012. Uudistuksen myötä muun muassa navigaatio siirtyi vasempaan reunaan ja profiilisivut uudistuivat.


title: Google+

text: Syyskuussa 2014 Google+:sta tehtiin jälleen vapaaehtoinen Gmail-osoitteen rekisteröitsijöille. Heinäkuun puolivälissä 2011 palveluun oli liittynyt pari viikkoa sen avaamisen jälkeen yli kymmenen miljoonaa käyttäjää, vaikka sinne oli päässyt toistaiseksi vain kutsuilla. Internetin kävijämääriä mittaavan ComScoren mukaan palvelu saavutti 25 miljoonaa käyttäjää kuukaudessa, ja se on siten nopeimmin siihen määrään päässyt verkkosivusto. Facebookilta siihen meni kolme vuotta ja Twitteriltä kaksi ja puoli vuotta.


title: Google+

text: iPhone:lle julkaistu Google+-ohjelma oli suosituin ilmaisohjelma Applen App Storessa julkaisupäivänään.


title: Google+

text:
Pian palvelun avautumisen jälkeen Facebook yritti estää kävijäpaon Google+:aan kieltämällä henkilötietojen automatisoidun siirtämisen palvelusta toiseen.
Elokuussa 2011 Google+:n käyttäjämäärä laski nopeasti. Esimerkiksi Yhdysvalloissa määrä laski elokuun aikana 5,3 miljoonasta 3,1 miljoonaan käyttäjään eli 42 %. Tämän jälkeen Google+ julkaistiin kaikille halukkaille käyttäjille 20. syyskuuta 2011, jonka jälkeen käyttäjämäärä lähti jälleen nopeaan kasvuun. Tutkimusyhtiö Chitikan arvioiden mukaan liikennemäärät ovat kuitenkin alkuinnostuksen jälkeen palanneet takaisin syyskuun loppua edeltävään tilaan. Lokakuussa Google ilmoitti, että Google+:ssa on yli 40 miljoonaa käyttäjää.
Huhtikuussa 2012 Google kertoi blogissaan, että palvelulla on yli 170 miljoonaa käyttäjää. Kesäkuussa 2012, vuosi palvelun avautumisen jälkeen siellä oli 250 miljoonaa käyttäjää. Syyskuussa Googlen varapääjohtaja Vic Gundotra kertoi palvelussa olevan 400 miljoonaa rekisteröitynyttä käyttäjää. Joulukuussa 2012 palvelussa oli puoli miljardia käyttäjää. Käyttäjistä 135 miljoonaa käy joka kuukausi streamissään. Maaliskuussa 2013 arvioitiin että sivustolla on noin 50 000 suomalaista käyttäjää joista aktiivisia parikymmentä tuhatta.


title: Google+

text: Tammikuussa 2013 Google+ oli tutkimusyhtiö Trendstreamin mukaan sosiaalisen median sivustoista toiseksi suurin Facebookin jälkeen aktiivisten kuukausikäyttäjien määrällä mitaten. Trendstreamin mukaan Google+:lla oli aktiivisia kuukausikäyttäjiä 343 miljoonaa, kun taas Facebookilla noin 693 miljoonaa.


title: Google+

text: American Customer Satisfaction Indexin heinäkuussa 2012 julkistaman kyselyn mukaan Google+ on yhteisöpalveluista asiakastyytyväisyydessä ykkössijalla yhdessä Wikipedian kanssa.


title: Google+

text: Palveluun liityttäessä pakolliset tiedot olivat oikea nimi ja sukupuoli, jotka tulivat kaikille julkisesti nähtäviksi. Sukupuolta valittaessa vaihtoehdot olivat ”mies”, ”nainen” ja ”muu”. Verkkoblogi SlashGear arvosteli sukupuolen näkyvyyden pakollisuutta. Arvostelujen vuoksi Google teki muutoksia palveluun, jonka jälkeen käyttäjien sukupuolen näyttäminen ei ole enää ollut pakollista.


title: Google+

text: Kiinan viranomaiset estivät Google+-sivustolle pääsyn jo avauspäivänä. Kiinasta ei pääse myöskään muihin suuriin yhteisösivustoihin, kuten Facebookiin ja Twitteriin. Iran esti sivustolle pääsyn kaksi viikkoa palvelun aukeamisen jälkeen.


title: Google+

text: Huhtikuussa 2014 Google+:n perustamisesta vastannut Vic Gundotra jätti Googlen. Hän työskenteli Googlella lähes kahdeksan vuoden ajan.


title: Google+

text: Lokakuussa 2018 Google tiedotti lopettavansa palvelun tarjoamisen kuluttajille, mutta yrityksille tämä mahdollistaisi vielä työntekijöiden yhteydenpidon.


title: Google+

text: Syynä palvelun lopettamiseen oli vakava tietoturvaongelma, joka aiheutui ohjelmointivirheestä. Jopa 50 miljoonan käyttäjän tiedot onnistuttiin kalastelemaan. Toiseksi syyksi Google+ -palvelun sulkemiselle on ilmoitettu sen vähäinen käyttäminen, sillä 90% käynneistä kestää vähemmän kuin 5 sekuntia.


title: Duguay-Trouin-luokka

text: Duguay-Trouin-luokka oli Ranskan laivaston 1920-luvun alussa valmistetun kolmen risteilijän alusluokka, jonka alukset palvelivat toisessa maailmansodassa.


title: Duguay-Trouin-luokka

text: Ensimmäinen ensimmäisen maailmansodan jälkeinen laivasto-ohjelma suunniteltiin kesäkuussa 1919 ja sen lähtökohtana oli mahdollinen Italian aiheuttama uhka. Suunnitelma ei kuitenkaan sisältänyt keveitä risteilijöitä. Kuitenkin Normandie-luokan taistelulaivojen tilauksen peruunnuttua niitä korvaamaan päätettiin hankkia kuusi 5000 tonnin risteilijää. Vuoden 1919 lopulla valmistui risteilijöiden suunnittelutyö, jonka mukaan niiden pääaseistukseksi tuli kahdeksan 138,6 millimetrin tykkiä kaksoistorneissa ja alusten huippunopeuden tuli olla 30 solmua. Voimanlähteenä oli kaksiakselinen öljyä polttava moottori ja lopullinen uppouma oli 5270 tonnia. Alusten suunniteltu suoja oli olematon.


title: Duguay-Trouin-luokka

text: Valtiovarainministeri hyväksyi esitetyn suunnitelman 1920, vaikka totesikin laivaston ajavan vain taloudellisia etuja eikä tarpeensa mukaisia. Esikuntaneuvosto veti esityksen takaisin helmikuussa 1920, mikä aloitti keskustelun suunnittelusta uudelleen. Alusten nopeus ja koko olivat pääosissa ja saman aikaisesti palvelukseen otetut sotakorvauksena saadut keskusvaltojen alukset antoivat kuvan moderneista risteilijöistä. Tutkimuksen tuloksena todettiin alkuperäisen suunnitelman (projekti 171) olevan käyttökelvoton ja ennen kaikkea sen aseistuksen. Päätettiin valita uusien alusten pääaseiksi uusi 155 millimetrin tykki, joka perustui maavoimien kenttätykkeihin.


title: Duguay-Trouin-luokka

text: Vuoden 1920 lopulla Ranska sai kopiot Yhdysvaltain Omaha-luokan piirustuksista, jonka jälkeen tehtiin neljä erilaista suunnitelmaa. Kaikki suunnitelmat perustuivat Yhdysvaltain suunnitelmista kopioidulle rungolle ja ne oli kaikki aseistettu kahdeksalla 155 millimetrin tykillä, neljällä 75 millimetrin ilmatorjuntatykillä sekä kahdellatoista torpedoputkella. Suunnitelmien erona olivat ainoastaan konehuoneet ja suoja. 7890 tonnin uppouman suunnitelma C, joka lupasi 34 solmun nopeuden ilman suojaa, valittiin huhtikuussa 1921. Valinnan jälkeen käynnistyi yksityiskohtainen suunnittelu.


title: Duguay-Trouin-luokka

text: Alus nimettiin 8000 tonnin risteilijäksi. Sen suoja oli lähes nolla, kun ainoana suojana oli 30 millimetrin panssarointi tykkitornien etukilvissä sekä muualla vain sirpalesuoja. Toisaalta voitaisiin siten nimetä alus suurennetuksi laivueenjohtajaksi. Aluksen sisäosat oli jaettu lukuisiin osastoihin, vaikka pituusakselin suuntainen jako konehuoneiden osalta olikin jätetty pois. Öljyn käyttö polttoaineena ja turbiinimoottori takasivat kulkemiseen tarvittavan voiman.


title: Duguay-Trouin-luokka

text: Alusten valmistus lupa saatiin 18. huhtikuuta 1922. Vielä päätöksen jälkeen oli laivaston johdossa henkilöitä, jotka olisivat halunneet parantaa suunnitelmaa. Esitykset torjuttiin ja kaksi ensimmäistä alusta tilattiin Brestin laivastontelakalta 14. huhtikuuta ja kolmas Lorientista 18. huhtikuuta.


title: Hedvig Elisabeth Antell

text: Hedvig Elisabeth Antell os. "Hellén" (13. lokakuuta 1857 – 24. heinäkuuta 1885 Anjalan kartano) oli suomalainen kirjallisuuden ruotsintaja. Hän käytti nimimerkkiä "H.A–ll".


title: Hedvig Elisabeth Antell

text: Antellin vanhemmat olivat Suomen Pietarin passiviraston päällikkö Carl Adolf Hellén ja Katarina Emilia Grönfeldt. Hän oli naimisissa vuodesta 1879 toimittaja Axel Henrik Antellin kanssa. Valtiopäivämies ja lääninrovasti Herman Hellén oli Hedvig Antellin setä.


title: Hedvig Elisabeth Antell

text: Antell kuoli heinäkuussa 1885 jäätyään Anjalan kartanon puistossa ukkosmyrskyn kaataman kuusen alle.


title: Oskar Wilhelm Forsman

text: Oskar Wilhelm Forsman (27. helmikuuta 1815 Vähäkyrö – 15. helmikuuta 1886 Isokyrö) oli suomalainen herännäispappi ja runoilija.


title: Oskar Wilhelm Forsman

text: Forsmanin vanhemmat olivat Vähänkyrön kirkkoherra Zachris Forsman ja Eva Aurora Estlander. Hän kävi Vaasan triviaalikoulua ja pääsi ylioppilaaksi 1831. Forsman valmistui filosofian kandidaatiksi 1837 ja maisteriksi 1840. Hänet vihittiin papiksi 1838.


title: Oskar Wilhelm Forsman

text: Forsman toimi Vaasan triviaalikoulun vt. alempana kollegana 1834, Maalahden kirkkoherran apulaisena vuodesta 1838 ja Pirttikylän saarnaajan apulaisena vuodesta 1841. Hän oli kappalaisena Peräseinäjoella vuodesta 1847, Pihlajavedellä vuodesta 1850 ja Jurvassa vuodesta 1855. Forsmanista tuli Jurvan kirkkoherra 1863 ja Isonkyrön kirkkoherra 1871. Hän sai rovastin arvon 1869 ja toimi vt. lääninrovastina 1878 sekä vakinaisena lääninrovastina 1879–1885.


title: Oskar Wilhelm Forsman

text: Forsman kirjoitti suomeksi, ruotsiksi ja latinaksi. Hän ei julkaissut tuotantoaan omana elinaikanaan, mutta hänen poikansa August Valdemar Koskimies ja Juho Rudolf Koskimies julkaisivat siitä valikoiman vuonna 1915. Forsmanin runoista suurin osa on häihin, syntymäpäiväonnitteluihin ja vastaaviin tarkoitettua tilapäisrunoutta. Runot ovat valtaosin ruotsinkielisiä.


title: Oskar Wilhelm Forsman

text: Forsman oli naimisissa kaksi kertaa:


title: Oskar Wilhelm Forsman

text: Forsmanilla oli kahdesta avioliitostaan 16 lasta. Hänen lapsiaan olivat muun muassa lehtori ja suomentaja Kaarlo Koskimies, lehtori Hildur Koskimies, musiikin lehtori Iivari Koskimies, kielen- ja kirjallisuudentutkija A. V. Koskimies ja piispa Juho Koskimies.


title: FS Jeanne d’Arc (1930)

text: Jeanne d’Arc oli Ranskan laivaston 1920-luvun lopulla valmistunut kevyt risteilijä, joka palveli toisessa maailmansodassa.


title: FS Jeanne d’Arc (1930)

text: "Jeanne d’Arc" lähti 1931 neitsytmatkalleen päällikkönään André Marquis. Alus kävi Brasiliassa ja Argentiinassa, joissa Ranska toivoi vaikutusmahdollisuuksiensa kasvavan. Se kiersi Kaphornin ja läpäisi Panaman kanavan palaten Atlantille. Sen jälkeen se vieraili Länsi-Intiassa ja Marokossa ennen paluuta Ranskaan. Seuraavana vuonna alus kierteli Mustanmeren rannikkoa ja jälleen 1937-1938. Kaiken kaikkiaan alus teki ennen maailmansotaa kahdeksan pitkää koulutuspurjehdusta.


title: FS Jeanne d’Arc (1930)

text: Toisessa maailmansodassa alus aloitti Länsi-Atlantin osastossa ja esti muun muassa saksalaisten kauppa-alusten pääsyn puolueettomista satamista. Toukokuussa 1940 alus lähti Brestistä "Émile Bertinin" ja lentotukialus "Béarnin" kanssa Kanadaan kuljettaen Ranskan pankin kultavarantoja. Osasto saapui turvallisesti Halifaxiin. Alus jatkoi sitten matkaansa Karibialle Martiniquelle, missä se viipyi aina heinäkuuhun 1943. Karibialle sijoitettuna alus suojasi saattueita sekä partioi alueellaan. Se lähti 31. heinäkuuta 1943 Port de Francesta Philadelphiaan telakalle, mikä kuitenkin peruutettiin. Alus jatkoi matkaansa Casablancaan, jonne se saapui 9. syyskuuta.


title: FS Jeanne d’Arc (1930)

text: Yhdysvaltain laivaston korjausaluksen "Vulcanin" 300 insinööriä aseistivat aluksen Algerissa 17. -19. syyskuuta. Aseistettuna alus kuljetti joukkoja Ajaccioon liittyen Korsikan valtaukseen, kunnes se palasi 20. tammikuuta 1944 Casablancaan telakalle. Alus palasi palvelukseen toukokuussa, jolloin se palasi kuljetustehtäviin. Alus osallistui sivustan tulitukiosastossa lokakuusta 1944 15. maaliskuuta 1945 asti tulittaen saksalaisten asemia Ligurian rannikolla.


title: FS Jeanne d’Arc (1930)

text: Sodan päätyttyä alus palasi huollon jälkeen heinäkuussa 1946 koululaivaksi, ja siinä tehtävässä se teki kaikkiaan 27 koulutuspurjehdusta ympäri maailmaa. Alus poistettiin palveluksesta 1964.


title: Peter

text: Peter on muun muassa englannin- ja saksankielisissä maissa sekä Pohjoismaissa yleinen miehen etunimi. Nimi johtuu kiveä tai kalliota merkitsevästä kreikan kielen sanasta "petros", joka esiintyy myös miehen nimenä ja jonka Jeesus Raamatun mukaan antoi apostoli Simonille ja joka suomenkielisessä Raamatussa esiintyy muodossa Pietari.


title: Peter

text: Suomessa nimi Peter on toukokuun 2017 loppuun mennessä annettu 12 577 miehelle ja alle 25 naiselle. Nimeä ei tässä muodossa ole suomenkielisessä kalenterissa, mutta suomenruotsalaisen kalenterin mukaan Peterin nimipäivä on 29. kesäkuuta, apostoli Pietarin muistopäivänä. Suomenkielisessä kalenterissa samalle päivälle on sijoitettu saman nimen muunnokset Pietari, Petri, Petteri ja Pekka.


title: Herkules – Atlantiksen valloittaja

text: Herkules – Atlantiksen valloittaja (, ) on vuonna 1961 valmistunut italialais-ranskalainen seikkailuelokuva. Sen on ohjannut Vittorio Cottafavi. Tyylilajiltaan peplumia edustavan elokuvan päähenkilöä Herkulesta näyttelee kehonrakentaja Reg Park. Tyypillisten peplum-piirteiden lisäksi elokuva sisältää tieteisfiktion, komedian ja parodian aineksia. Sitä pidetään kuvaukseltaan yhtenä tyylilajin komeimmista elokuvista.


title: Herkules – Atlantiksen valloittaja

text: Herkules ja muinaisen Theban kuningas Androkles lähtevät laivalla etsimään Kreikkaa uhkaavaa vierasta maata. Myrsky hajottaa laivan, ja Herkules kumppaneineen päätyy Atlantiksen saarelle. Sitä hallitsee kuningatar Antinea, joka aikoo valloittaa luomansa klooniarmeijan avulla koko maailman. Herkules tuhoaa kuningattaren salaisen voimanlähteen ja pakenee ystävineen mereen uppoavasta Atlantiksesta.


title: Herkules – Atlantiksen valloittaja

text: "Herkules – Atlantiksen valloittaja" on järjestyksessä neljäs 1950- ja 1960-luvun vaihteessa tehty Herkules-elokuva. Steve Reevesin luovuttua roolista Galatean tuottaja Nello Santi antoi teeman SPA Cinematografican Achille Piazzille, joka vuonna 1960 toteutti Vittorio Cottafavin ohjaaman "Herkuleen koston" pääosassaan Mark Forest. Forestista suunniteltiin myös neljännen elokuvan Herkulesta, mutta hän kieltäytyi roolista fyysisesti liian vaativana. Niinpä tuotantoyhtiö palkkasi hänen tilalleen brittiläissyntyisen kehonrakentajan Reg Parkin, joka pystyi esittämään osansa lähes kokonaan ilman sijaisnäyttelijöitä. Hänen vastanäyttelijänään toimii amerikkalainen Fay Spain, joka oli aikaisemmin esittänyt lähinnä teinitytyön rooleja. Peplum-elokuvien vakiokasvoja ovat Androklesta näyttelevä Ettore Manni ja nuori Luciano Marin. Sivuosissa Spartan, Megalian ja Megaran kuninkaina vierailevat tunnetut näyttelijät Gian Maria Volonté, Ivo Garrani ja Enrico Maria Salerno.


title: Herkules – Atlantiksen valloittaja

text: Loistavissa Technicolor-väreissä 70 millimetrin Super Technirama -laajakangastekniikalla toteutettu "Herkules – Atlantiksen valloittaja" on yksi komeimmista peplumelokuvista. Sen ulkokohtaukset on kuvattu Italian Tor Caldarassa, Grotte di Salonen luolissa, merenrannalla ja kivilouhoksilla. Sisäkuvaukset on tehty Roomassa Cinecittàn studioilla. Franco Lollin lavastuksen kohokohtia ovat kattoa pitelevä Atlas-patsas sekä valtavat temppelin ovet, joiden rinnalla jopa Herkules näyttää pieneltä. Androcleen kaleeri rakennettiin Nettunon telakalla. Erikoistehosteet ovat Gallianon ja Riccin käsialaa. Haroun Terzieffin kuvaamaa tulivuorenpurkausta on käytetty myös useissa muissa elokuvissa. Pastoraaliaiheisen musiikin on säveltänyt Armando Trovajoli.


title: Herkules – Atlantiksen valloittaja

text: Cottafavin elokuva sisältää peplumille tyypillisen seikkailujuonen ohella tieteisfiktion, komedian ja parodian aineksia. Massiivinen Reg Park on hyväntuulinen, rauhaa rakastava ja jopa laiskahko sankari, joka tarvittaessa osaa käyttää lihaksiaan vihollisen lyömiseksi. Parkia on pidetty peplumelokuvien parhaana Herkuleena, joka vangitsee erinomaisesti kreikkalaisen mytologian sankarin häilyvän luonteen. Hänen apurinsa selättävät vastustajansa pikemminkin oveluudella kuin voimalla. Yksi heistä on kujeileva pikku kääpiö.


title: Herkules – Atlantiksen valloittaja

text: "Herkules – Atlantiksen valloittaja" onnistuu olemaan myös vakava ottamatta itseään liian vakavasti. Elokuvassa on suoria viittauksia natsien totalitarismiin ja ydinpommin jälkeiseen kylmän sodan aikaan. Atlantiksen kuningattaren voimanlähde on Uranuksen verestä eli uraanista muodostunut kivi, ja hänen klooniarmeijansa koostuu voittamattomista vaaleatukkaisista ja -partaisista arjalaisista. Saaren alkuperäisväestö on suljettu keskitysleirille ja Herkules poikineen yritetään tappaa kaasukammiossa. Eripuraisen Kreikan demokraattinen järjestelmä osoittautuu voimattomaksi ulkoisen uhkan edessä, ja ainoastaan Herkuleen edustama raaka voima voi pelastaa sen. Vapauttaessaan Uranuksen kiven energian hän tuhoaa samalla kokonaisen sivilisaation, jonka alistetut asukkaat osoittautuvat kyvyttömiksi järkevään ja organisoituun vastarintaan. Poliittisena allegoriana Herkuleen toiminnan voidaan nähdä kuvastavan Yhdysvaltojen roolia toisen maailmansodan jälkeisessä Euroopassa.


title: Herkules – Atlantiksen valloittaja

text: "Herkules – Atlantiksen valloittaja" oli Italiassa kohtalaisen hyvä kaupallinen menestys keräten yhteensä 568 miljoonan liiran kassatulot. Elokuvan jo tuotantovaiheessa saama kansainvälinen huomio sai tuottaja Achille Piazzin tarjoamaan Reg Parkille pääosaa myös seuraavassa elokuvassa "Herkules voittaa helvetin", jonka ohjaajaksi tuli "Atlantiksen valloittajan" erikoistehosteiden parissa työskennellyt ja Steve Reevesin molemmat Herkules-elokuvat aiemmin kuvannut Mario Bava. Arnold Schwarzenegger on maininnut Reg Parkin yhdeksi idoleistaan, jonka Herkules-elokuvat saivat hänet kiinnostumaan kehonrakennuksesta ja myöhemmin suuntautumaan elokuvauralle. Cottafavin "Herkules – Atlantiksen valloittaja" on nähty myös yhtenä 1970-luvun Bud Spencer ja Terence Hill -elokuvien esikuvista.


title: Herkules – Atlantiksen valloittaja

text: Yhdysvalloissa "Herkules – Atlantiksen valloittaja" ei poikkeuksellisesti päässyt American International Picturesin levitykseen yhtiön tuottajien ja Piazzin välisen aikaisemman sopimusrikon takia. Elokuvan ostivat Bernard ja Lawrence Woolner, jotka julkaisivat sen vuonna 1963 tuotantoyhtiönsä Woolner Brothersin ensimmäisenä elokuvana. Uudelleen leikattu amerikkalainen versio sai nimen "Hercules and the Captive Women" (”Herkules ja vangitut naiset”), vaikka jälkimmäisiä ei elokuvassa varsinaisesti olekaan.


title: Herkules – Atlantiksen valloittaja

text: Elokuvan amerikkalainen versio on saatavilla muun muassa tyydyttävän tasoisena Image Entertainmentin DVD:nä. Laadultaan erinomainen ranskalainen Editions Fabbrin ja Studio Canalin julkaisu sisältää ranskan- ja italiankieliset ääniraidat sekä ranskankielisen tekstityksen.


title: Chathamin telakka

text: Chathamin telakka () sijaitsee Medwayjoen varrella Kentissä Yhdistyneessä kuningaskunnassa. Kaksi kolmannesta siitä on Gillinghamin ja vain kolmannes Chathamin alueella. Telakka perustettiin uskonpuhdistuksen aikana, kun Englannin suhteet katolisiin maihin heikkenivät ja maan puolustuskykyä piti parantaa. Toiminta-aikanaan telakalta valmistui kuninkaalliselle laivastolle yli 500 alusta, ja se oli laivanrakennuksen, teollisen ja arkkitehtuuriteknologian huipulla. Telakan kulta-aikana sen palveluksessa oli 10 000 ammattitaitoista puuseppää ja se käsitti 1,6 neliökilometrin alueen.


title: Chathamin telakka

text: Telakka suljettiin 1984, ja siihen kuulunut 34 hehtaarin Georgian telakka on Chatham Historic Dockyard Trustin ylläpitämänä ulkoilmamuseona.


title: Lone Wolf and Cub

text: Lone Wolf and Cub (jap. 子連れ狼) on kansainvälisesti tunnettu ja kiitetty japanilainen manga-sarjakuva, jota käsikirjoitti Kazuo Koike ja piirsi Goseki Kojima. Samurai-aiheinen aikuislukijoille suunnattu sarjakuva ilmestyi Japanissa vuosina 1970–1976 ja saavutti suuren suosion sekä laajan lukijakunnan että kriitikoiden keskuudessa.


title: Lone Wolf and Cub

text: Edo-kauden Japaniin sijoittuvan sarjakuvan päähenkilö on Ogami Ittō, samurai, joka on ryhtynyt palkkamurhaajaksi rahoittaakseen kostonsa mahtavalle Yagyūn klaanille. Yhdessä nelivuotiaan Daigorō-poikansa kanssa hän vaeltaa pitkin ja poikin Japania harjoittaen ammattiaan ja taistellen Yagyūn kätyreitä vastaan. Sarjakuvan yleisilme on traaginen ja väkivaltainen. Aihepiirinsä ja elokuvallisen kerrontansa takia sarjakuvaa on verrattu Akira Kurosawan samuraielokuviin.


title: Lone Wolf and Cub

text: Suomessa sarjakuva tunnetaan parhaiten "Lone Wolf and Cub" -nimisenä englanninkielisenä käännöksenä, jonka yhdysvaltalainen kustantamo Dark Horse Comics julkaisi vuosina 2000–2002. Käännökseen sisältyy kaikkiaan 28 osaa, joista kukin on noin 300 sivua pitkä. Englanninkielinen versio sai Yhdysvalloissa useita sarjakuvapalkintoja "vuoden parhaana käännössarjakuvana". Sarjakuvaa on käännetty myös ruotsiksi, puolaksi ja portugaliksi.


title: Lone Wolf and Cub

text: Sarjakuvan pohjalta on tehty Japanissa kuusi elokuvaa ja tv-sarja. Elokuvasarjan ensimmäinen osa sai ensi-iltansa vuonna 1972.


title: Karl Gustaf Wetterhoff

text: Karl Gustaf Wetterhoff (27. marraskuuta 1832 Hattula – 7. marraskuuta 1887 Kööpenhamina) oli suomalainen Ruotsiin muuttanut toimittaja ja kirjailija.


title: Karl Gustaf Wetterhoff

text: Wetterhoffin vanhemmat olivat Uudenmaan ja Hämeen laamannikunnan laamanni Georg Adolf Wetterhoff ja Sofia Juliana Karolina Stjernvall. Wetterhoffin nuorempi veli oli eräaiheista kirjoittanut kirjailija Onni Wetterhoff ja hänen sisariaan olivat voimistelunopetuksen kehittäjänä tunnettu Mathilda Asp (1840–1920) ja Wetterhoffin kotiteollisuusopettajaopiston perustaja Fredrika Wetterhoff (1844–1905).


title: Karl Gustaf Wetterhoff

text: Wetterhoff kävi Helsingin yksityislyseota ja Turun lukiota päästen ylioppilaaksi 1852. Wetterhoff joutui 1855 erotetuksi Helsingin yliopistosta ns. Töölön päivällisten jälkiseurauksena. Töölön päivälliset olivat ylioppilaiden järjestämä juhlatilaisuus, jossa esitettiin venäläisvastaisia mielipiteitä.


title: Karl Gustaf Wetterhoff

text: Wetterhoff muutti erottamisen jälkeen 1856 Ruotsiin ja toimi siellä sanomalehtimiehenä ja kirjailijana. Hän käänsi ruotsiksi suomalaisia kansanlauluja ja julkaisi yhdessä Emil von Qvantenin kanssa 1857 kirjan "Kritiska ströftåg af Heimdall". Opiskeltuaan jonkin aikaa Uppsalan yliopistossa Wetterhoff ryhtyi vuonna 1859 Nya Dagligt Allehanda-lehden toimittajaksi. Hän toimi lehden kirjallisuus- ja teatteriarvostelijana mutta kirjoitti artikkeleita myös politiikan alueelta. Vuonna 1865 Wetterhoff siirtyi Ny Illustrerad Tidning-lehden toimittajaksi mutta siirtyi jo seuraavana vuonna lehden ulkomaankirjeenvaihtajaksi. Wetterhoff asui 1866–1881 Pariisissa ja Roomassa, sen jälkeen Tukholmassa ja viimeksi 1884–1886 Suomessa ja vuodesta 1887 Pariisissa.


title: Hannu Lukkarinen

text: Hannu Lukkarinen (s. 1949) on suomalainen kuvittaja, pilapiirtäjä ja sarjakuvantekijä.


title: Hannu Lukkarinen

text: Hän on julkaissut muun muassa sarjakuvaversiot Arto Paasilinnan romaaneista "Karvainen kamaripalvelija" ja "Ronkoteus". Lisäksi hän on piirtänyt neljä albumia "Nicholas Grisefothin seikkailut" -nimistä keskiajan Suomeen ja Itämerelle sijoittuvaa sarjakuvaa, joka perustuu Juha Ruusuvuoren käsikirjoituksiin.


title: Hannu Lukkarinen

text: Lukkarinen on sanojensa mukaan kuvittanut "noin 70 kirjaa Kalevalasta Tuntemattomaan sotilaaseen, lastenkirjoista oppikirjoihin. Lehtikuvituksia hän on tehnyt mm. Helsingin Sanomiin, minkä lisäksi mainoskuvituksia ja julisteita eri tilaajille.


title: Kristian Tuohilampi

text: Kristian Tuohilampi (s. 8. marraskuuta 1989 Helsinki) on suomalainen jääkiekkopuolustaja, joka pelaa SM-liigajoukkue Porin Ässissä.


title: Kristian Tuohilampi

text: Tuohilampi on Helsingin Jääkiekkoklubin kasvatti. Hän siirtyi juniorina sittemmin Helsingin IFK:hon ja sieltä B-juniori-ikäisenä Jokereihin kaudeksi 2006–2007. Kolmen siellä vietetyn vuoden jälkeen Tuohilampi palasi kaudeksi 2009–2010 HIFK:hon, jonka A-nuorten kapteenina hän toimi. Hän oli tehoilla 5+18=23 joukkueen tehokkain puolustaja ja sijoittui A-nuorten SM-liigan puolustajien pistepörssissä kuudenneksi kahden muun pelaajan kanssa. Tuohilampi voitti A-nuorten SM-hopeaa keväällä 2010. Hän teki kauden aikana myös debyyttinsä miesten peleissä pelatessaan yhden Mestis-ottelun lainalla Kiekko-Vantaassa joulukuussa 2009.


title: Kristian Tuohilampi

text: Kaudeksi 2010–2011 Tuohilampi siirtyi Mestis-joukkue Vaasan Sportiin siirtyessään samalla opiskelemaan Vaasaan. Hänen tuloskautensa Mestiksessä toi 40 runkosarjaottelussa tehot 6+14=20, 12 playoff-ottelussa kaksi syöttöpistettä ja neljässä liigakarsintaottelussa yhden syöttöpisteen. Tuohilampi voitti kauden päätteeksi Mestiksen mestaruuden. Sport jäi kuitenkin karsintojen päätteksi ilman SM-liiganousua.


title: Kristian Tuohilampi

text: Toukokuussa 2011 Tuohilampi teki kaksivuotisen sopimuksen HIFK:n SM-liigajoukkueen kanssa. Hänen roolinsa ei ollut lähtökohtaisesti kovin suuri, mutta Tuohilampi sai paikan joukkueen kokoonpanosta Ilari Melartin ollessa jalkavamman takia sivussa. Hän teki liigadebyyttinsä kauden avausottelussa 15. syyskuuta 2011 vieraissa paikallisvastustaja Jokereita vastaan. Tuohilampi jäi lopulta melko pieneen rooliin ja hän pelasi SM-liigassa 24 runkosarjaottelua tehden yhden syöttöpisteen. Tuohilampi pelasi ison osan kaudestaan lainalla Mestiksen puolella, kolme ottelua Mikkelin Jukureissa ja 15 ottelua Kiekko-Vantaassa.


title: Kristian Tuohilampi

text: Alkukaudella 2012–2013 Tuohilampi pelasi HIFK:n sekä sen uuden yhteistyöjoukkueen, Mestiksen nousijajoukkue HC Keski-Uudenmaan riveissä. Marraskuun 2012 lopulla hänet lainattiin loppuvuoden kestävällä lainasopimuksella Jukureihin, joka puolestaan lainasi samanmittaisella sopimuksella HIFK:hon Ilkka Vaarasuon. Tuohilampi ei lopulta onnistunut murtautumaan HIFK:n kokoonpanoon ja hän pelasi kauden aikana vain 16 SM-liigaottelua. Otteluita Mestiksessä kertyi yhteensä 13. Kaudeksi 2013–2014 Tuohilampi palasi vuoden mittaisella sopimuksella Sportiin. Hänestä tuli joukkueen varakapteeni.


title: Kristian Tuohilampi

text: Tuohilampi siirtyi kaudeksi 2014–2015 vuoden mittaisella sopimuksella TuToon. Hänet nimettiin joukkueen varakapteeniksi. Kaudella 2016–2017 Tuohilampi esiintyi myös TuTon kapteenina Anssi Virkin oltua loukkaantuneena. Hän oli tehoilla 7+14=21 joukkueen tehokkain puolustaja Kalle Valtolan kanssa ja he jakoivat Mestiksen puolustajien pistepörssin kymmenennen sijan IPK:n Janne Pälveen ja Jokipoikien Matti Koistisen kanssa. Pudotuspeleissä Tuohilampi jakoi TuTon sisäisen tehotilaston voiton Aleksi Rutasen kanssa lukemalla +5. Hänet valittiin kauden päätteeksi Mestiksen toiseen tähdistökentälliseen. Tuohilampi pelasi kauden aikana myös yhteensä kolme SM-liigaottelua lainalla Saimaan Pallossa ja Porin Ässissä.


title: Kristian Tuohilampi

text: Kaudeksi 2017–2018 Tuohilampi siirtyi kaksivuotisella sopimuksella edellisen kauden lainaseuraansa Ässiin. Hänen ensimmäinen täysimittainen SM-liigakautensa toi 55 runkosarja- ja kuudessa playoff-ottelussa tehot 1+6=7. Tuohilammen liigauran avausmaali syntyi 22. syyskuuta 2017 vieraissa Vaasan Sportia vastaan.


title: Wetterhoffin kotiteollisuusopisto

text: Wetterhoffin kotiteollisuusopisto oli Hämeenlinnassa toiminut käsi- ja kotiteollisuusalan oppilaitos, josta valmistui myös käsityönopettajia. Sen perusti Fredrika Wetterhoff vuonna 1885 ja hän johti sitä vuoteen 1887, jolloin hän muutti Helsinkiin. Hän vastasi edelleen koulun taloudesta, mutta johtoon tuli koulun opettaja Nanny Odenwall. Wetterhoff palasi koulun johtajaksi 1893.


title: Wetterhoffin kotiteollisuusopisto

text: Koulun johtajana oli vuoteen 1909 Helmi Grönlund, joka erosi saatuaan moitteita tarkastaja Lauri Mäkiseltä. Seuraajaksi tuli Anna Henriksson. Pitkäaikainen johtaja oli Helena Brander, joka johti koulua vuosina 1919–1940.


title: Wetterhoffin kotiteollisuusopisto

text: Koulua ylläpiti Fredrika Wetterhoffin Työkoulun säätiö vuoteen 1976, jolloin koulu valtiollistettiin. Vuonna 1992 koulu siirtyi Hämeen ammattikorkeakoulun yhteyteen kokeilumielessä. Ammattikorkeakoulutoiminta vakinaistettiin 1996.


title: Wetterhoffin kotiteollisuusopisto

text: Koulu toimi Saaristenmäen kaupunginosassa, Palokunnankadun ja nykyisen Wetterhoffinkadun risteyksessä sijaitsevassa "Wetterhoffin talossa". 1990-luvun alussa valmistui samaan kortteliin moderni uudisrakennus. Tällä alueella opisto toimi aina siihen asti, että se siirrettiin HAMKin kampukselle Visamäkeen 2000-luvulla. Nykyään rakennuksissa on mm. Hämeenlinnan kaupungin tiloja ja toimistoja.


title: Wetterhoffin kotiteollisuusopisto

text:
Nykyisin HAMK:n käsi- ja taideteollisuuden koulutusohjelmissa valmistuu eri lajien taitajia: mm. tekstiili- ja vaatetussuunnittelun ja -valmistuksen, esinesuunnittelun ja -valmistuksen (lasiala) artesaaneja, pukuompelijoita ja modisteja.
Koulun perinteitä jatkaa Hämeen ammattikorkeakoulu.


title: Leppäjärvi

text: Leppäjärvi () on Enontekiön kunnassa sijaitseva alle 200 asukkaan kylä. Leppäjärven kylä sijaitsee kantatien 93 varrella noin 19 kilometriä kirkonkylältä pohjoiseen Leppäjärvi-nimisen järven rannalla. Järven pinta-ala on 27,5 hehtaaria ja sen rantaviivan pituus on 4,1 kilometriä. Järveen on istutettu pohjasiikaa.


title: Wetterhoff

text: Wetterhoff on suomalainen suku, johon on kuulunut muun muassa tunnettuja sotilaita ja kirjailijoita. Kyseessä on alkujaan saksalainen aatelissuku, jonka suomalaisen haaran kantaisä Olof Wetterhoff (k. 1713) taisteli Ruotsin armeijassa suuressa Pohjan sodassa. Hänen leskensä meni uudelleen naimisiin ja asettui lapsineen Suomeen.


title: Wetterhoff

text: Mathilda Aspin ja Georg Aspin poika Sigurd (1870–1946) käytti vanhempiensa eron jälkeen sukunimeä Wetterhoff-Asp, jonka hän vuonna 1939 suomensi muotoon Wettenhovi-Aspa. Hänet muistetaan monenlaisista erikoisista taide- ja kulttuuriharrastuksistaan.


title: Keitelejazz

text: Keitelejazz on vuosittain Äänekoskella järjestettävä musiikkitapahtuma. Kesällä 2017 sitä ei järjestetty, mutta tapahtuma teki paluun vuoden tauon jälkeen 28.6.–1.7.2018. Musiikkipaikkoja ovat muun muassa Kaupungintalo, Painotalo ja Kaupungintalon lähellä Rantapuistossa sijaitsevat jazzteltat.


title: Keitelejazz

text: Keitelejazzissa on esiintynyt tunnettuja yhtyeitä, esimerkiksi Jethro Tull, Procol Harum ja Uriah Heep. Vuoden 2013 tapahtuma oli 29:s Keitelejazz ja se onnistui kävijätavoitteessaan. Kävijämäärän perusteella sen suosituimpia ohjelmia olivat pop-keikat, jotka myytiin loppuun. Molempina iltoina yleisöä oli lähes 2 500 henkeä. Blues- ja jazz-keikoilla yleisöä oli noin tuhat. Hyvien kävijämäärien johdosta tapahtumalle edellisenä vuonna syntyneet taloudelliset tappiot saatiin katettua. Sen sijaan vuoden 2012 tapahtuman yleisömäärä oli järjestäjille pettymys, kun painopiste oli tapahtuman nimen mukaisesti jazzissa. Rockiin ja bluesiin keskittyneet illat keräsivät myös vuonna 2012 hyvin yleisöä, mutta nimekkäistä esiintyjistä huolimatta varsinaisten jazz-iltojen sanoma ei saavuttanut kohdeyleisöään toivotulla tavalla.


title: Thinglink

text: ThingLink on vuonna 2010 perustettu suomalais-amerikkalainen yritys, jonka luomat palvelut tekevät kuvista interaktiivisia ja sosiaalisia. Sen perustaja ja toimitusjohtaja on Ulla Engeström ja teknologiajohtaja Janne Jalkanen.


title: Thinglink

text: ThingLink tuottaa teknologiaa, joka muuttaa kuvat tiedonhaun, kaupankäynnin, viihteen ja sosiaalisen kanssakäymisen julkaisualustaksi. Brändit, julkaisijat ja bloggajaat hyödyntävät ThingLinkin sisältötageja kuvissaan jakamalla linkkejä, kohdentamalla kotisivujensa liikennettä ja tuottamalla kuvapohjaisia mainoskampanjoita.


title: Thinglink

text: Yrityksen perustaja Ulla Engeström keskusteli vuonna 2005 Wikipedian perustaja Jimmy Walesin kanssa Reboot konferensissa Kööpenhaminassa uudesta kuvien tunnistamisstandardista sekä virtuaalisessa että fyysiessa ympäristössä ja sen siirtämisestä internetiin.


title: Thinglink

text: Vuonna 2006 perustettiin Social Objects Oy. Yhtiö alkoi kehittää markkinoille omistajiensa Ulla ja Jyri Engeströmin johdolla uudenlaista kuvantunnistepalvelua ThingLinkiä. Seuraavana vuonna yritys jatkoi palvelun kehittämistä TEKESin tukemana ja testasi erilaisia käyttömahdollisuuksia ja -alustoja. Kehitystyötä tehtiin muun muassa NFC (Near Field Technology) -teknologian pohjalta.


title: Thinglink

text: Ensimmäisen suljetun testiversion palvelusta ThingLink julkaisi vuonna 2009. Seuraana vuonna perustettiin ThingLink Oy ja palvelu julkaistiin suurelle yleisölle.


title: Thinglink

text: Ensimmäisten kaupallisten tarjoajien joukossa alkoi Atlantic Records käyttää uudenlaista tapaa lisätä sisältöä staattisiin kuviin julkistamalla Simple Planin "Get Your Heart On" -albumin ThingLinkiä käyttäen. ThingLink julkisti 2011 Rich Media Tag -sisältötagin, joka mahdollistaa sosiaalisen median palveluiden sisällyttämisen kuviin. ThingLink aloitti yhteistyön SoundCloudin kanssa ja julkisti ensimmäisen kuvan päälle lisättävän musiikkisoittimen.


title: Thinglink

text: Yrtiys perustettiin vuonna 2008 Kalifornian Palo Altoon nimellä ThingLink LLC. ThingLinkin markkinointijohtaja on viestintä- ja teknologiaveteraani Neil Vinebergin, jonka tehtävä on avata markkinoita Yhdysvalloissa.


title: Thinglink

text: ThingLink julkisti vuonna 2011 Rich Media Tag -sisältötagin, joka mahdollistaa sosiaalisen median palveluiden sisällyttämisen kuviin. Sisältötagi tuo suoraan kuviin erilaisia palveluista mille tahansa verkkosivulle.


title: Thinglink

text: Rich Media Tag toimii niin, että internetsivuston ylläpitäjä yhdistää sivustonsa tai bloginsa ThingLinkin ilmaiseen alustaan kopioimalla tagaustyökalun omille sivuilleen, jolloin halutuista sivuston kuvista tulee tagattavia. Kun tagiin on liitetty minkä tahansa sisältötagin sisällön www-osoite, sisältö paljastuu aina kun katsoja liikkuu niillä hiirellä. ThingLinkin avulla voi linkkejä tehdä myös sellaisiin sivustoihin, joille ei vielä ole yksilöllistä sisältötagia.


title: Patrik Flodin

text: Patrik Flodin (s. 16. elokuuta 1984 Ilsbo) on ruotsalainen ralliautoilija. Hän aloitti uransa vuonna 2005 Ruotsin rallissa, jossa hän sijoittui sijalle 36. Flodin voitti Ruotsin rallisarjan mestaruuden vuonna 2006. Flodin on kilpaillut PWRC-sarjassa vuodesta 2007 lähtien. Vuonna 2011 Flodin saavutti uransa ensimmäisen WRC-pisteensä ajamalla kymmenenneksi Argentiinan rallissa. Samassa kilpailussa Flodin tuli toiseksi omassa luokassaan.


title: Fender Esquire

text: Fender Esquire on Leo Fenderin vuonna 1950 suunnittelema maailman ensimmäinen sarjavalmisteinen lankkumallinen sähkökitara ja se valmistui vain hieman ennen kuuluisampaa sisarmalliaan Fender Telecasteria.


title: Fender Esquire

text: Se oli kaikessa yksinkertaisuudessaan vallankumouksellinen instrumentti, sillä kopan tilalla oli yhdellä soololovella umpipuinen lankku. Vaahterainen kaula muodostuu yhdestä kappaleesta. Varhaisessa Esquire-mallissa lankku oli tehty vaaleaksi viimeistellystä saarnesta.


title: Fender Esquire

text: Ainoa mikrofoni on kiinnitetty samaan paikkaan kuin kolme tallapalaa. Kielet kulkevat lankun läpi metallisiin holkkeihin. Kitarassa on äänenvoimakkuus- ja sävysäätimet, vipukytkin sävynsäätöön ja bakeliitista tehty plektrasuojus ("pleksi").


title: Fender Esquire

text: Vaahterakaula on kiinnitetty lankkuun metallisen pohjalevyn läpi kulkevilla ruuveilla, ja 21 nauhaa ja pisteotelautamerkit on kiinnitetty suoraan kaulan yläpintaan ilman erillistä otelautaa. Virityskoneistot on kiinnitetty riviin epäsymmetrisen lankun yläreunaan, jotta niihin olisi helppo ulottua.


title: Fender Esquire

text: Esquiren valmistus lopetettiin vuonna 1970. Sivusta katsoen huomaa, että Fender Esquiren ja Telecasterin lankku on laakeaa puulevyä, ja kaula on kiinnitetty neljällä ruuvilla metallisen aluslevyn läpi. Lankkuun on kaiverrettu urat mikrofonia ja johtimia varten.


title: My Bloody Valentine (elokuva)

text: My Bloody Valentine 3D on yhdysvaltalainen uudelleenfilmatisointi vuoden 1981 kauhuelokuvasta "Verinen Valentine" ("My Bloody Valentine"). Ohjaaja Patrick Lussier jatkaa uuden slasher-genren linjalla, joten vanhaa ei suoraan kopioida, vaan sen päälle rakennetaan jotain uutta. Elokuvan ensi-ilta Suomessa oli 29. toukokuuta 2009.


title: My Bloody Valentine (elokuva)

text: Yhdysvaltalaisen pikkukaupunki Harmonyn kaivoksilla sattuu porausonnettomuus kaivoksen omistajan pojan Tom Hannigerin (Jensen Ackles) takia. Kuusi ihmistä hautautuu elävänä kaivoksiin. Pelastusryhmä löytää vain Harry Wardenin elossa, muut viisi kaivosmiestä ovat kuolleet – mutta eivät kaivoksen romahtaessa, vaan Wardenin hakusta. Warden oli tappanut heidät hakullaan säästääkseen ilmaa itselleen. Warden viedään sairaalaan, missä hän vaipuu koomaan.


title: My Bloody Valentine (elokuva)

text: Vuotta myöhemmin, ystävänpäivänä Harry Warden herää paikallisessa sairaalassa ja teurastaa 22 ihmistä mukaan lukien ryhmän nuoria, jotka olivat kaivoksella juhlimassa. Seriffi tappaa Wardenin ja ainoat Wardenin hakulta säästyneet ovat Tom ja hänen tyttöystävänsä Sarah (Jaime King) sekä heidän ystävät Axel (Kerr Smith) ja hänen tyttöystävänsä Irene (Betsy Rue).


title: My Bloody Valentine (elokuva)

text: Ystävänpäivänä kymmenen vuotta Wardenin kuoleman jälkeen hakusta selvinneet yrittävät jatkaa elämäänsä. Axelista on tullut kaupungin seriffi ja Sarahin rakastava aviomies, vaikkakin Sarahilla on yhä tunteita nuoruudenrakkauttaan Tomia kohtaan. Axelin luottamus Sarahiin alkaa rakoilla, kun Tom palaa isänsä kuoleman jälkeen kaupunkiin myydäkseen perimänsä kauhujen kaivoksen. Ja ilmeisesti joku muukin on palannut – sillä hakku alkaa taas heilua tappavasti.


title: Dr. Professor’s Thesis of Evil

text: Dr. Professor’s Thesis of Evil on suomalainen valokuvapohjaista "Motion Novel"-animaatiotekniikkaa käyttävä lyhytelokuva vuodelta 2011. Elokuva julkistettiin syksyllä 2011 internetissä ja mobiililaitteissa. Sitä esitetään myös elokuvateattereissa ilmaiseksi. Elokuvaa on tehty Oulussa, Lontoossa ja Los Angelesissa. Suomen Elokuvasäätiö on tukenut sen tuotantoa. Animaation tekijät ovat Jukka Vidgren ja Juuso Laatio. Elokuvan ensiesitys oli Helsingin Rakkautta ja anarkiaa -festivaaleilla 18. syyskuuta 2011.


title: Dr. Professor’s Thesis of Evil

text:
Satiirinen elokuva kertoo Dr. Professorista, maailman juhlituimmasta superrikollisesta, joka on menettänyt intohimonsa pahuuksien tekemiseen. Dr. Professor saa huomata jääneensä mediasirkuksen ja idolistatuksensa vangiksi. Hän aikoo ottaa kohtalonsa takaisin omiin käsiinsä.
Elokuvan maailmaa asuttavat supersankarit, jättiläismäiset mutanttikoalat ja kuolemansäteet.


title: Dr. Professor’s Thesis of Evil

text: Motion Novel -animaatiotekniikka elokuvan tekijöiden kehittämää eräänlaista liikkuvaa valokuvapohjaista sarjakuvaa. Siinä yhdistellään valokuvia, 3D-tietokonegrafiikka ja animaatiota. Elokuva tehdään kansainvälisille markkinoille ja siksi sen kieli on englanti. Elokuvan pääroolihahmojen vuorosanat äänitettiin Torontossa ja ohjattiin Oulussa Skype-puhelun välityksellä. Tätä etäohjaustapaa kokeiltiin jo aiemmin keväällä, kun sivuroolihahmojen vuorosanat äänitettiin San Franciscossa. Roolihahmoja esittävät suomalaiset näyttelijät. Rooleissa on yli 40 näyttelijää. Ääninäyttelijöitä on 13.


title: Datajournalismi

text: Datajournalismi on journalistinen prosessi, jossa laajoja tietoaineistoja yhdistelemällä, suodattamalla, analysoimalla ja visualisoimalla tuotetaan uutisia ja artikkeleita. Lähdeaineistona voidaan käyttää verkossa saatavilla olevaa avointa dataa, julkisuuslakiin pohjautuvien tietopyyntöjen avulla saatua viranomaistietoa tai muulla tavoin hankittua dataa.


title: Datajournalismi

text: Datajournalismiin pätevät samat eettiset ohjeet, kuin muuhunkin journalismiin ja usein datajournalistisia menetelmiä käytetään yhdessä muiden journalististen menetelmien kanssa.


title: Juha Turkka

text: Juha Mikko Kalervo Turkka (s. huhtikuussa 1970 Joensuu) on entinen nyrkkeilijä ja nykyään taiteilija.


title: Juha Turkka

text: Juha Turkka on Jouko Turkan ja Maija-Liisa Mártonin poika. Vuosina 1997–1998 Jouko Turkka teki yhdessä poikansa kanssa televisiokanava Neloselle talk show'ta nimeltä "Turkka & Turkka". Ohjelmaa luonnehdittiin TV-lehtien ohjelmatiedoissa lauseella ”väljä kulttuuriohjelma”.


title: Juha Turkka

text: Juha Turkka on entinen SM-tason nyrkkeilijä. Hänen seuransa oli Helsingin Tarmo. Nyrkkeilystä hän sai silmänpohjan murtuman, joka vaurioitti hänen kasvohermotustaan.


title: Story of the Year

text: Story of the Year on yhdysvaltalainen vuonna 1995 perustettu yhtye St. Louisista, Missourista. Yhtye oli alun perin nimeltään 67 North, mutta he muuttivat sen sitten Big Blue Monkeyksi. Nimi vaihtui nykyiseksi "Story of the Year" -EP:n jälkeen vuonna 2002 yhtyeen saatua tietää, että Big Blue Monkey -niminen yhtye oli jo olemassa.


title: Jesmond Dene

text: Jesmond Dene on viheralue lähellä Newcastle upon Tynen keskustaa. Se on kapea, metsäinen joenvarsilaakso, jonka pohjalla virtaa Ouseburn. Noin kolme kilometriä pitkä laakso ulottuu South Gosforthista Jesmond Valen kaupunginosaan.


title: Jesmond Dene

text:
Laaksossa kasvaa sekä kotimaisia että eksoottisia puulajeja. Siellä elää monia lintuja, kuten kuningaskalastaja, ja Englannissa harvinaisia oravia.
Laakso on syntynyt jääkauden jälkeen sulamisvesien uurtamana. Vaikka asutus levisi alueelle, jyrkkäreunainen laakso säilyi metsäisenä. 1700-luvulla sinne rakennettiin kuitenkin vesimyllyjä, pieniä louhoksia ja rautaruukki. 1800-luun puolivälissä William George Armstrong osti suuria alueita laaksosta ja muutti sitä puistomaisemmaksi istuttamalla alppiruusuja, punapuita ja muita koristekasveja. Hän muutti joen uomaa ja rakensi siihen vesiputouksen.


title: Telltale Games

text: Telltale Games oli yhdysvaltalainen pelitalo, joka perustettiin vuonna 2004. Osa yrityksen työntekijöistä ovat entisiä LucasArtsin työntekijöitä. Telltalen toimintamalli perustuu pelien julkaisemiseen episodimuodossa, ja ne julkaistaan yleensä digitaalisessa muodossa ladattavaksi, kuten esimerkiksi Steam-palvelussa. Suuri osa yrityksen peleistä on lisensoituja seikkailupelejä, jotka perustuvat tunnettuihin sarjoihin, kuten "Sam & Max", "Monkey Island", "Homestar Runner", "Paluu tulevaisuuteen" ja "The Walking Dead".


title: Telltale Games

text: Syyskuussa 2018 pelitalo ilmoitti irtisanoneensa noin 90 prosenttia työntekijöistään, jättäen vain 25 työntekijää työstämään pienempiä projekteja loppuun. Kehityksessä olleiden pelien, kuten "The Wolf Among Us: Season Two", "Game of Thrones: Season Two" ja nimeämättömän "Stranger Things" -pelin julkaisut peruutettiin.


title: Telltale Games

text: Yhtiön toiminta loppui virallisesti marraskuussa 2018, kun se asetettiin konkurssiin.


title: FA WSL

text: FA WSL (, ) on Englannin korkein naisten sarjataso jalkapallossa. WSL on puoliammattilaisliiga.


title: FA WSL

text: WSL käynnistyi huhtikuussa 2011, jolloin se korvasi Naisten valioliigan Englannin pääsarjatasona.


title: FA WSL

text: Sarjaa pelataan kesäisin. Ensimmäisten kahden kauden aikana sarjasta ei voi pudota.


title: Itu

text: Itu on versokasvin t. verson ensimmäinen kehitysvaihe.


title: Itu

text: Eräiden kasvien siemeniä idätetään tuoreravinnoksi.


title: Digimon World 2003

text: Digimon World 2003 (Euroopan ja Australian ulkopuolella Digimon World 3) on Bandain kehittämä ja julkaisema "Digimon World 2":n uudempi versio. Peli julkaistiin PlayStationille vuonna 2002.


title: Digimon World 2003

text: Pelin tarkoitus on kouluttaa Digimoneja ja käydä pelin tarinaa läpi. Pelin alussa Digimoneja on vain kolme, ja muut Digimoneista kertyvät pelin edetessä. Aloitus-Digimoneja ovat Kotemon, Patamon, Renamon, Guilmon, Kumamon (oikea nimi Bearmon), Agumon ja Monmon.


title: Digimon World 2003

text: Poika nimeltä Junior lähtee Digimon-maailmaan ja alkaa kouluttaa Digimoneja. Hän kohtaa muita kouluttajia ja villejä Digimoneja. Digimon-maailman portti suljetaan, eikä Junior pääse takaisin normaaliin maailmaan. Junior alkaa kerätä myös Digimon-kortteja, joilla hän voi kamppailla toisia keräilijöitä vastaan.


title: Kelud

text: Kelud (tunnetaan myös nimellä Kelut) on kerrostulivuori Indonesiassa, Jaavan saarella. Tulivuori sijaitsee Tyynenmeren tulirenkaan läheisyydessä. Tulivuori on purkautunut yli 30 kertaa 1000-luvulta lähtien. Tuhoisin purkaus oli vuonna 1586, jolloin yli 10 000 ihmistä kuoli. Vuonna 1919 purkaus aiheutti mutavyöryn, joka tappoi 5 000 ihmistä. Vuoden 1990 purkaus nosti tuhkaa ja pyroklastisia pilviä seitsemän kilometrin korkeuteen. Purkauksessa kuoli 30 ihmistä.


title: Kelud

text: Helmikuussa 2014 vuori purkautui jälleen, ja 200 000 ihmistä evakuoitiin.


title: Segedunum

text: Segedunum on roomalaisaikainen linnoitus Hadrianuksen vallin loppupäässä North Tynesiden Wallsendissä, lähellä Newcastlea. Siellä on nykyisin interaktiivinen museo ja 35 metriä korkea näkötorni. Alueelle on rekonstruoitu myös roomalainen kylpylä ja pätkä Hadrianuksen vallia.


title: Segedunum

text: Linnoitus oli käytössä 300 vuoden ajan, ja siellä oli 600 roomalaista sotilasta. Roomalaisten lähdettyä linnoitus ilmeisesti nurmettui vähitellen. Vuodesta 1777 sen päällä oli vaunusepän rakennuksia, ja 1880-luvulla päälle rakennettiin asuintaloja. 1920-luvulla tehdyissä tutkimuksissa pystyttiin kuitenkin hahmottamaan linnoituksen raunioiden tarkka sijainti. 1970-luvulla talot purettiin ja niiden tilalle suunniteltiin uudisrakennuksia. Raunio oli oletettua paremmassa kunnossa ja se päätettiin jättää esille.


title: FBC Remedicum Ostrava

text: FBC Remedicum Ostrava on tšekkiläinen salibandyseura joka pelaa Fortuna Extraligassa. FBC Remedicum Ostrava on perustettu 1993, mutta kolme ensimmäistä vuotta se toimi nimellä Dream team Ostrava.


title: Jens Berg

text: Jens Berg (s. 1970) on suomalainen journalisti. Hän toimi KSF Median toimitusjohtajana 2016–2017. Berg oli aiemmin Hufvudstadsbladetin päätoimittaja. Ennen siirtymistään Hufvudstadsbladetiin hän työskenteli Svenska Ylen Fakta ja fiktio -osaston päällikkönä ja oli Yleisradion palveluksessa vuodesta 1997.


title: Massaylijäämä

text: Ydinfysiikassa nuklidin massaylijäämä on atomiytimen todellisen, atomimassayksikköinä ilmaistun massan ja sen massaluvun erotus. Sitä käytetään usein atomiydinten massojen taulukoinnissa. Ytimen massa atomimassayksikköinä on kaikissa tapauksissa lähellä sen massalukua eli siinä olevien protonien ja neutronien lukumäärien summaa, koska nämä hiukkaset muodostavat valtaosan ytimen massasta ja molempien massa on lähellä yhtä atomimassayksikköä. Ytimen massaylijäämä mittaa täten sitä, kuinka paljon suurempi tai pienempi ytimen sidosenergia nukleonia kohti on verrattuna hiili-12-atomiin, jonka mukaan atomimassayksikkö on määritelty. Jos massaylijäämä on negatiivinen, ytimen sidosenergia on suurempi kuin hiili-12:n, ja jos se on positiivinen, sidosenergia on pienempi kuin hiili-12:n. Jos ytimen massaylijäämä on selvästi suurempi kuin jonkin sitä kevyemmän ytimen, se voi hajota radioaktiivisesti luovuttaen energiaa.


title: Massaylijäämä

text: Massaylijäämän tärkein merkitys on siinä, että sen avulla voidaan laskea, kuinka paljon energiaa ydinreaktioissa vapautuu tai sitoutuu. Kuten Einsteinin osoittamasta massan ja energian ekvivalenssista (E=mc²) seuraa, vapautuva tai sitoutuva energia on yhtä suuri kuin massojen erotus kerrottuna valonnopeuden neliöllä. Ydinreaktioissa kuitenkin vapautuu tai sitoutuu vain pieni osa, yleensä 0,01 ... 0,1 %, ydinten kokonaismassoja vastaavasta energiasta, jota paitsi protonien ja neutronien kokonaislukumäärien summa (eli massalukujen summa) säilyy. Tämän vuoksi ydinreaktioiden vapautuvaa energiaa laskettaessa voidaan ydinten massojen ja niiden erotusten sijasta käyttää niiden massaylijäämiä ja niiden erotuksia, jolloin pelkästään siirtyvien tai irtoavien nukleonien massaa vastaava osuus jätetään pois laskuista.


title: Massaylijäämä

text: Atomi- ja ydinfysiikassa energian yksikkönä käytetään tavallisesti elektronivolttia, mikä johtuu pitkälti hiukkaskiihdyttimien tärkeästä merkityksestä tutkimusvälineinä. Massan ja energian ekvivalenssin vuoksi ydinten ja alkeishiukkasten massankin yksikkönä käytetään usein megaelektronivolttia jaettuna valonnopeuden neliöllä (MeV/c²). Tämä on kuitenkin hyvin pieni massan yksikkö sillä jo protonin massa on noin 938,27 MeV/c². Tämänkin vuoksi laskut on helpompi suorittaa käyttämällä ydinten taulukoituja massaylijäämiä.


title: Massaylijäämä

text: Tarkastellaan uraaniytimen U fissiota, jossa se halkeaa kryptonytimeksi Kr, bariumytimeksi Ba ja kolmeksi vapaaksi neutroniksi:


title: Massaylijäämä

text: U → Kr + Ba + 3 n.


title: Massaylijäämä

text: Ytimen U massaluku on 236 (siinä on 92 protonia ja 144 neutronia, yhteensä 236 nukleonia), mutta sen todellinen massa on 236,045563 u (atomimassayksikköä). Näin ollen lähtötuotteen massaylijäämä on formula_1. Samaan tapaan laskettuina Kr-ytimen massaylijäämä on formula_2, Ba-ytimen formula_3 ja vapaan neutronin formula_4. Reaktiotuotteiden massaylijäämä on yhteensä


title: Massaylijäämä

text: Siten lähtötuotteen (U) ja reaktiotuotteiden (Kr + Ba + 3 n) massaylijäämien erotus on


title: Massaylijäämä

text: mikä osoittaa, että reaktiotuotteiden massaylijäämä on pienempi kuin lähtöaineiden, mikä tekee tällaisen fission mahdolliseksi.


title: Massaylijäämä

text: Yhden atomimassayksikön erotus massaylijäämissä vastaa noin 931,494 megaelektronivolttia energiaa, joten tässä reaktiossa vapautuu energiaa noin 0,148 * 931,5 = 139 MeV.


title: Jesmond

text: Jesmond on kaupunginosa Newcastlessa, Pohjois-Englannissa. Se sijaitsee Newcastlen keskustan pohjoispuolella. Alue on rakennettu vuosina 1870–1885. Aluetta rakennettiin aikana, jolloin kaupunki kasvoi nopeasti, ja raitiovaunut ja paikallisjunat helpottivat työmatkaliikennettä.


title: Jesmond

text: Jesmondin kirkko on rakennettu vuonna 1862, ja sen suunnitteli paikallinen arkkitehti John Dobson.


title: Jesmond

text:
Vuonna 2001 South Jesmondin vaalipiirissä oli 8 077 asukasta, joista 91% valkoihoisia. Verrattuna koko kaupungin väestöön 16-21-vuotiaita oli enemmän ja eläkeikäisiä vähemmän kuin muualla. North Jesmondissa asukkaita oli 8 542. Molemmilla alueilla omakoti- ja paritalojen osuus selvästi pienempi kuin muualla Newcastlessa.
Jesmondin talot ovat suuria, usein 6–7 makuuhuonetta. Monissa niistä on opiskelijoita vuokralaisina. Alueelta on kävelymatka yliopistolle ja muutenkin hyvät liikenneyhteydet kahden metroaseman ja monien bussireittien ansiosta.


title: Jamie Oleksiak

text: Jamieson ”Jamie” Oleksiak (s. 21. joulukuuta 1992 Toronto, Ontario) on kanadalais-yhdysvaltalainen jääkiekkoilija, pelipaikaltaan puolustaja. Hän edustaa nykyään NHL-seura Pittsburgh Penguinsia. Stars varasi Oleksiakin numerolla 14 . Tammikuussa 2011 NHL:n puolueeton kykyjenetsijäpalvelu rankkasi hänet Pohjois-Amerikassa pelaavista kenttäpelaajista vasta sijalle 27. Huhtikuussa hänet kuitenkin nostettiin lopulliselle sijalle 13.


title: Jamie Oleksiak

text: Oleksiakille on myönnetty kaksoiskansalaisuus, koska hänen isänsä on kotoisin Buffalosta, Yhdysvalloista.


title: Jamie Oleksiak

text: Oleksiak edusti kaudella 2010–2011 Northeastern Huskiesin joukkuetta NCAA:n I-divisioonassa Hockey Eastissa. Seuraavalla kaudella hän pelasi OHL:ää sekä Saginaw Spiritissä että Niagara IceDogsissa. Kaudeksi 2012–2013 Oleksiak siirtyi NHL-seura Dallas Starsin organisaatioon.


title: Mark McNeill

text: Mark McNeill (s. 22. helmikuuta 1993 Edmonton, Alberta) on kanadalainen jääkiekkoilija, pelipaikaltaan keskushyökkääjä. Hän edustaa NHL-seura Chicago Blackhawksin organisaatiota.


title: Mark McNeill

text: NHL-seura Chicago Blackhawks varasi McNeillin numerolla 18 varaustilaisuudessa . Ennen tilaisuutta NHL:n kykyjenetsijäpalvelu arvioi hänet Pohjois-Amerikassa pelaavista kenttäpelaajista sijalle 14. McNeill edusti maataan alle 18-vuotiaiden MM-kilpailuissa 2011.


title: Hey Ya!

text: Hey Ya! on André 3000:n kirjoittama ja tuottama kappale hip hop –yhtye Outkastin "The Love Below" –albumille, joka julkaistiin tupla-albumi Speakerboxxx/The Love Below’n toisena puoliskona. Funkista ja rockista vaikutteita saaneen kappaleen musiikkivideossa André 3000 näyttelee kahdeksaa hahmoa, joiden esiintyminen muistuttaa The Beatlesin vuoden 1964 esiintymistä The Ed Sullivan Show’ssa. Kriitikot kehuivat kappaletta, ja se palkittiin Grammylla Best Urban/Alternative Performance –kategoriassa vuonna 2004.


title: Hey Ya!

text: LaFace Records julkaisi ”Hey Ya!:n” syyskuussa 2003 yhtä aikaa Outkastin toisen jäsenen, Big Boin tekemän ”The Way You Move” –singlen kanssa. ”Hey Ya!:sta” tuli kaupallinen menestys: kappale saavutti kärkisijoja lähes jokaisella listalla, jonne se selviytyi. Se nousi usean maan singlelistan kärkeen ja säilyi Billboard Hot 100 –listan kärjessä yhdeksän viikkoa. Myöhemmin kappale sijoittui 20. menestyneimmäksi 2000-vuosikymmenen kappaleeksi Billboard Hot 100 Songs of the Decade –yhteenvedossa. Polaroid-yhtiö käytti hyväkseen markkinoinnissaan kappaleen lausetta "Shake it like a Polaroid picture" ().


title: Hey Ya!

text: André 3000 aloitti ”Hey Ya!:n” työstämisen Atlantan Stankonia Studiosilla joulukuun 2002 alussa. Hän käytti säestämiseen akustista kitaraa ja inspiraationa Ramonesia, Buzzcocksia ja The Smithsiä. Kappaleen rungon päässään jo luoneena hän nauhoitti intron, ensimmäisen säkeistön ja ”koukun”. André aloitti lauluosuuksien nauhoittamisen tuona aikana ja teki kymmeniä otoksia. Hän palasi kappaleen pariin muutamaa päivää myöhemmin, jolloin sessiomuusikko Kevin Kendricks soitti bassolinjan syntetisaattorilla.


title: Hey Ya!

text: Useita kuukausia myöhemmin André 3000 työskenteli Pete Novakin kanssa Larrabee Studiosilla Los Angelesissa. André improvisoi kappaleen sanat, jotka pohjautuivat tämän luomaan elokuvakäsikirjoitukseen. He kokeilivat kappaletta varten erilaisia ääniefektejä, esimerkiksi laulamista vokooderin kautta, ja tekivät jokaiseen säkeeseen 30–40 otosta.


title: Hey Ya!

text: ”Hey Ya!” sai kriitikoilta erittäin myönteisiä arvioita. PopMatters kuvaili kappaletta ”suurenmoisen sykähdyttäväksi” ja ”hyperaktiiviseksi sekä sähköistävän monimuotoiseksi”. Entertainment Weekly arvioi sen mahdollisesti tupla-albumin tarttuvimmaksi raidaksi, ja Stylus Magazine tuumi sen olevan OutKastin parhaimpia kappaleita. ”Hey Ya!” valittiin vuonna 2003 satojen musiikkikriitikoiden arvioista vuosittain koostettavassa Pazz & Jop –kyselyssä vuoden parhaaksi singleksi. Toiseksi äänestyksessä sijoittui Beyoncé Knowlesin ”Crazy in Love”. Blender-lehden The 500 Greatest Songs Since You Were Born –listalla ”Hey Ya!” sijoittui 16:nneksi.


title: Hey Ya!

text: Kappaleen epätavallinen sovitus poiki vertailuja useiden eri musiikkityylien artisteihin. Pitchfork Media piti sitä albumin huipentumana ja kuvaili sen sekoittaneen onnistuneesti The Flaming Lips –tyylistä soitinten käyttöä ja Princen ”Little Red Corvette” –singlen energisyyttä. Pitchfork Media myös sijoitti kappaleen toiseksi tammikuussa 2005 julkaistulla The Top 100 Singles of 2000–2004 -listallaan, jonka ensimmäiseksi ylsi OutKastin toinen kappale, ”B.O.B.” Rolling Stone kuvaili André 3000:n lauluosuuksia ”indierock-tyyliseksi Little Richardiksi” ja vertaili sovitusta The Beatlesin vuoden 1969 "Abbey Road" –albumiin. Myöhemmin Rolling Stone sisällytti kappaleen The 500 Greatest Songs of All Time -listalleen. Myös New York vertaili kappaletta The Beatlesiin ja piti sitä yhtenä vuoden 2003 parhaista singleistä. Allmusic kuvaili sitä ”hehkuvaksi” sekoitukseksi electro-funkia ja soulia. Soundin arvostelija kuvaili kappaletta ”ilakoivan aurinkoiseksi poprenkutukseksi”. New Musical Express vertaili kappaleen luokittelua ”veden pyydystämiseen lassolla”.


title: Hey Ya!

text: ”Hey Ya!” menestyi Pohjois-Amerikassa, ja se pysyi Billboard Hot 100 -listan kärjessä yhdeksän viikon ajan (6. joulukuuta 2003 – 31. tammikuuta 2004). Digitaalisessa muodossa se oli Yhdysvaltain myydyin kappale 19 viikkoa. ”Hey Ya!” menestyi hyvin urbaanin rytmimusiikin markkinoilla: se saavutti ykkössijan Billboardin Rhythmic Airplay Chartilla ja ylsi yhdeksänneksi saman lehden Hot R&B/Hip-Hop Songs –listalla. Kappale menestyi myös valtavirtamusiikin saralla saavuttaen Mainstream Top 40- ja Top 40 Tracks -listojen ykkössijat ja yltäen 13:nneksi Adult Top 40 -listalla. Kappale saavutti pop rock -viittauksiensa ansiosta menestystä yli genrerajojen, minkä myötä se saavutti 16. sijan Modern Rock Tracks -listalla. Syyskuussa 2005 singleä oli myyty Yhdysvalloissa kolme miljoonaa kappaletta, minkä johdosta Recording Industry Association of America myönsi sille kolminkertaisen platinalevyn. ”Hey Ya!” voitti Grammy-palkinnon vuoden 2004 gaalassa Best Urban/Alternative Performance -kategoriassa, jossa se voitti muun muassa Kelisin ”Milkshaken”, mutta hävisi Vuoden kappale –kategoriassa Coldplayn ”Clocksille”. Se nousi myös Kanadan singlelistalla kärkipaikalle.


title: Hey Ya!

text: Kappale menestyi hyvin myös Euroopassa, tosin hieman Yhdysvaltoja heikommin. Yhdistyneessä kuningaskunnassa se debytoi Britannian singlelistalla sijalla kuusi, josta se nousi 12 viikon jälkeen korkeimpaan sijoitukseensa, kolmanneksi. Yhteensä ”Hey Ya!” pysyi listalla 21 viikkoa. Kappale oli Norjan listaykkönen seitsemän viikon ajan, ja Ruotsissa se saavutti singlelistan ensimmäisen sijan vuoden 2004 ensimmäisellä viikolla. Kappale ylsi Euroopassa kymmenen myydyimmän singlen joukkoon myös Irlannissa, Itävallassa, Ranskassa, Saksassa, Suomessa, Sveitsissä ja Tanskassa.


title: Hey Ya!

text: Australian singlelistalla ”Hey Ya!” debytoi 17. sijalla, mutta nousi myöhemmin listan kärkisijalle kahdeksi peräkkäiseksi viikoksi. Kappale pysyi listalla 16 viikkoa, ja Australian Recording Industry Association myönsi sille tuplaplatinalevyn. Vuonna 2003 "Hey Ya!" sijoittui Australian vuoden singlelistalla 61:nneksi. Seuraavana vuonna sen sijoitus samaisella listalla oli 15:s, ja urbaanien singlejen listalla se oli vuonna 2004 viides. Uuden-Seelannin singlelistalla kappale pysyi 23 viikkoa ja sijoittui parhaimmillaan toiseksi.


title: Hey Ya!

text: Laulun sanat ”Shake it like a Polaroid picture” () ja kappaleen menestys piristivät pikakameroita myyneen Polaroid-yhtiön imagoa. Koska nykyinen Polaroid-kuva on päällystetty kirkkaalla läpinäkyvällä muovikalvolla, kuvan heiluttamisella ei ole vaikutusta kuvan kehittymisen kannalta. Kuvan voimakas ravisteleminen saattaa itse asiassa vääristää kuvaa aiheuttamalla kuvan ennenaikaisen terävöitymisen ja luomalla epätarkkuuksia lopulliseen kuvaan. Tästä huolimatta Polaroid päätti hyötyä kappaleen viittauksesta palkkaamalla Ryan Bergerin Euro RSCG –markkinointitoimistosta. Polaroid kustansi OutKastille juhlia, joissa Euro RSCG jakeli Polaroid-kameroita. OutKast solmi yhtiön kanssa sopimuksen, jossa se sopi pitelevänsä Polaroid-kameroita joidenkin esiintymisiensä aikana. Polaroid ei julkaise myyntilukujaan, mutta yhtiön julkisuuskuva ja fyysisten paperikuvien suosio, jotka olivat digitaalikameroiden markkinoille ilmestymisen johdosta laskusuunnassa, saivat vahvistusta kappaleen myötä.


title: Hey Ya!

text: Bryan Barberin ohjaama kappaleen musiikkivideo pohjautuu The Beatlesin historialliseen esiintymiseen The Ed Sullivan Show’ssa 9. helmikuuta 1964, tosin musiikkivideon esiintyminen sijoittuu Lontooseen. Videon alku ja loppu linkittyvät ”The Way You Moven” kanssa niin, että videot voidaan katsoa peräkkäin kummin päin tahansa. ”The Way You Move/Hey Ya!” –musiikkivideo julkaistiin ne yhdistävän osion kera "OutKast: The Videos" -DVD:llä. "Hey Ya!:n" musiikkivideolla André 3000 näyttelee The Love Below -yhtyeen kahdeksaa jäsentä: kosketinsoittaja Benjamin Andrea, basisti Possum Jenkinsiä, vokalisti Ice Cold 3000:ia, rumpali Dookie Blasingamea, The Love Haters –taustalaulajatrioa ja kitaristi Johnny Vulturea. Video alkaa yhtyeen managerin Antwanin (Big Boi), Ice Cold 3000:n ja Dookie Blasingamen keskustelulla lämpiössä. Samaan aikaan ohjelman esittelijä (Ryan Phillippe) yrittää hillitä kirkuvaa naisjoukkoa, joka on suorana ja mustavalkotekniikalla lähetettävän show´n yleisö. Yhtye esiintyy, ja naisyleisö kirkuu villinä. Turvamiehet kantavat yhden naisista pois tämän rynnättyä lavalle, ja yksi yleisön naisista pyörtyy. Kotonaan vastaanottimen ääressä olevaa, musiikin tahdissa tanssivaa perhettä näytetään. Kun André 3000 neuvoo "heiluttamaan sitä kuin pikakameran kuvaa", alkavat jotkut naisista ottaa kuvia ja heiluttaa niitä. Ice Cold 3000 tanssii lavalla naiskatsojan kanssa, ja video loppuu yhtyeen ystävien katsoessa ja kommentoidessa esitystä.


title: Hey Ya!

text: Musiikkivideo kuvattiin kahdessa päivässä elokuussa 2003 Universal-studioilla Los Angelesissa. Videon esiintyjäkunta koostui yli sadasta naishenkilöstä. Jokainen André 3000:n esiintymisen kohta kuvattiin useita kertoja eri kuvakulmista, ja hän esitti kappaleen kuvausten aikana 23 kertaa. Koska "Hey Ya!":n julkaiseminen singlenä oli viime hetken päätös, ei André 3000 ehtinyt tehdä koreografiaa videota varten, ja kaikki videon tanssiosuudet olivat improvisoituja. Ice Cold 3000:n osuudet kuvattiin ensin roolin fyysisen vaativuuden vuoksi. Johnny Vulturen osuudet kuvattiin taasen viimeisenä, jolloin aikaisemmissa otoksissa väsynyt André pääsi istumaan tuolilla.


title: Hey Ya!

text: "Hey Ya!":n musiikkivideosta tuli menestys. Video debytoi MTV:n Total Request Live –listaohjelmassa 6. syyskuuta 2003 sijalla kymmenen. Se oli 19 päivänä listan kärkisijalla. Viimeisen esiintymisensä listalla kappale teki kahdeksannella sijalla 24. marraskuuta, ja se oli ohjelmassa 50 päivää. Vuoden 2004 MTV Video Music Awards –gaalassa video voitti yhteensä neljä palkintoa kategorioista Video of the Year, Best Hip-Hop Video, Best Special Effects ja Best Art Direction. Se oli ehdolla myös Best Direction –kategoriassa, mutta hävisi Jay-Z:n 99 Problemsille. "Hey Ya!" oli ehdolla vuoden 2004 Grammy-gaalassa Best Short Form Music Video –kategoriassa, mutta hävisi Johnny Cashin cover-versiolle Nine Inch Nailsin kappaleesta Hurt. Kanadassa video sijoittui MuchMusicin Countdown-listan kärkisijalle neljän viikon ajan, ja se voitti vuoden 2004 MuchMusic Video Awards –gaalassa Best International Group –kategorian. Vuonna 2006 "Stylus Magazine" –verkkolehti sijoitti videon "Top 100 Music Videos of All Time" –listauksessaan sijalle 72 vertaillen André 3000:n tanssimista James Brownin esiintymisiin 1970-luvun alkupuoliskolla.


title: Southland (televisiosarja)

text: Southland on yhdysvaltalainen rikossarja, joka kertoo Los Angelesin poliisivoimista (LAPD). Sarjaa tehtiin vuosina 2009–2013 yhteensä viisi tuotantokautta ja 43 jaksoa. Suomessa sarjaa on esittänyt MTV3.


title: Southland (televisiosarja)

text: Sarja kuuluu tyylilajiltaan karun realistisiin poliisisarjoihin, kuten esimerkiksi myös "Hill Street Blues" ja "NYPD Blue". Sarjassa käsitellään muun muassa Los Angelesin jengiväkivaltaa, erilaisia julmia väkivaltarikoksia sekä poliisin vaikeuksia saada kostoa pelkääviä silminnäkijöitä todistajiksi oikeuteen ja epäonnisia yrityksiä suojella todistajia. Sarjan päähenkilöitä ovat muun muassa juuri poliisikoulusta valmistunut järjestyspoliisi Ben Sherman (Benjamin McKenzie), hänen ohjaajanaan toimiva selkäkivuista ja lääkeriippuvuudesta kärsivä John Cooper (Michael Cudlitz) ja rikosetsivä Sammy Bryant (Shawn Hatosy), jonka kotihuolet häiritsevät hänen työntekoaan.


title: Southland (televisiosarja)

text: "Southlandin" alkuperäinen esityskanava NBC hyllytti sarjan ensimmäisen tuotantokauden jälkeen, kun toisen tuotantokauden jaksoista oli kuvattu kuusi, mutta ei vielä esitetty yhtäkään. TNT kuitenkin osti sarjan oikeudet NBC:ltä ja jatkoi sen esittämistä. Huhtikuussa 2010 TNT ilmoitti tilanneensa sarjasta kymmenjaksoisen kolmannen tuotantokauden. Tuotantobudjettia supistettiin samalla yli kolmanneksella, mikä tarkoitti muun muassa, että sarjan päärooleja karsittiin. Kaikkiaan viiden tuotantokauden jälkeen TNT ilmoitti toukokuussa 2013, ettei se uusi sarjaa enää kuudennelle kaudelle.


title: Poliisihallitus

text: Poliisihallitus on organisaatio, jonka tehtävänä on suunnitella, kehittää, johtaa ja valvoa Suomen poliisitoimintaa ja sen tukitoimintoja. Poliisihallitus aloitti toimintansa vuoden 2010 alussa. Sen organisaatio on kaksiportainen: Poliisihallitus johtaa ja ohjaa operatiivista poliisitoimintaa. Suoraan poliisihallituksen alaisuudessa toimivat poliisilaitokset ja poliisin valtakunnalliset yksiköt keskusrikospoliisi sekä Poliisiammattikorkeakoulu ja Poliisin tekniikkakeskus. Suojelupoliisi on siirretty suoraan sisäministeriön alaisuuteen.


title: Poliisihallitus

text: Poliisihallituksen johtajana toimii poliisiylijohtaja. Nykyinen poliisiylijohtaja on Seppo Kolehmainen. Poliisihallituksen tehtävät on jaettu seitsemään yksikköön, jotka ovat: esikunta, rikostorjunta, valvonta- ja hälytystoiminta, lupapalvelu, kansainväliset asiat, hallinto ja tekniikka sekä lisäksi sisäinen tarkastus.


title: Poliisihallitus

text: Poliisihallituksen keskusyksikkö sijaitsee Helsingin Kampissa ja osia Joensuussa. Poliisihallitukseen kuuluvat myös arpajais- ja asehallintoyksikkö Riihimäellä sekä turvallisuusalan valvontayksikkö Mikkelissä.


title: Poliisihallitus

text: Lisäksi organisaatioon kuuluvat vanhoilla nimillä poliisikoiralaitos (Hämeenlinna), poliisiautovarikko, poliisiasevarikko, poliisivarusvarikko ja poliisiviestivarikko Tekniikkakeskuksen osina.


title: John Flynn (pappi)

text: John Flynn (25. marraskuuta 1880 Moliagul, Victoria – 5. toukokuuta 1951 Sydney, Australia) oli australialainen pappi ja lentolääkäripalvelu Royal Flying Doctor Servicen perustaja.


title: John Flynn (pappi)

text: Flynn syntyi 25. marraskuuta 1880 Thomas ja Rosetta Flynnin kolmantena lapsena. Flynn lähetettiin Sydneyyn tätinsä kasvatettavaksi hänen äitinsä kuoltua synnytykseen. Flynn palasi oman perheensä pariin Ballaratin lähistölle viisivuotiaana. Myöhemmin Flynnin perhe muutti Melbournen länsiosaan. Flynn toimi opettajana koulussa vuodesta 1898 alkaen ja opiskeli teologiaa Melbournen yliopistossa, josta hän valmistui vuonna 1910.


title: John Flynn (pappi)

text: Valmistuttuaan Australian presbyteerikirkon papiksi Flynn sai vuonna 1911 kiinnityksen Smith of Dunesk Mission -lähetysasemalle Etelä-Australiaan. Vuonna 1912 Flynn lähetettiin tekemään selvitystä Pohjoisterritorion aboriginaalien ja valkoihoisten uudisasukkaiden tarpeista. Hänen raporttinsa johtivat presbyteerikirkon lähetystoiminnan aloittamiseen Australian sisäosissa ja Flynnistä tuli Australian Inland Missionin (AIM) superintendentti.


title: John Flynn (pappi)

text: Vuonna 1917 lentäjä ja lääketieteen opiskelija, luutnantti Clifford Peel ehdotti kirjeessään Flynnille, että Australian syrjäseutujen lääkäripalvelut voitaisiin järjestää lentokoneiden avulla. Peel menehtyi Ranskassa 19-vuotiaana hänen lentokoneensa tultua ammutuksi alas, eikä siten tullut näkemään kirjeensä vaikutuksia lentolääkäripalvelun syntymiselle. Flynnin näkemyksen mukaan Australian pohjoisosien eristäytyneille ihmisyhteisöille piti luoda turvaverkko, joka perustui lentolääkäritoimintaan ja radioviestintään. Flynn kirjoittikin tarmokkaasti ajaakseen lentolääkäritoiminnan aloittamista Australian sisäosissa ja hankkiakseen varoja toiminnalle. Merkittävän alkusysäyksen lääkäripalvelulle antoi H. V. McKayn tekemä testamenttilahjoitus "ilmailukokeilua varten".


title: John Flynn (pappi)

text: Ensimmäinen AIM Aerial Medical Servicen lääkärilento tapahtui 17. toukokuuta 1928 Qantasilta vuokratulla De Havilland D.H.50 -tyyppisellä lentokoneella. Tehtävää lähti suorittamaan lääkäri Kenyon St Vincent Welch. Lentolääkäritoiminta laajeni vuosien kuluessa mantereen laajuiseksi ja se kattaa nykyään 80 prosenttia Australian mantereen pinta-alasta eli noin 6,9 miljoonaa neliökilometriä. Palvelun nimi on muuttunut vuosien kuluessa useaan kertaan: vuonna 1934 perustettiin Australian Aerial Medical Service, jonka nimi muuttui vuonna 1942 muotoon Flying Doctor Service of Australia ja vuonna 1955 muotoon Royal Flying Doctor Service of Australia.


title: John Flynn (pappi)

text: Vuodesta 1929 alkaen syrjäseutujen asukkaat pystyivät soittamaan lentolääkärin paikalle käyttämällä Alfred Traegerin kehittämää radiolähetin-vastaanotinta, joka sai käyttövoimansa poljettavasta generaattorista.


title: John Flynn (pappi)

text: Flynn meni vuonna 1932 naimisiin Jean Blanch Bairdin kanssa. Flynn otettiin vuonna 1933 jäseneksi Brittiläisen imperiumin ritarikuntaan arvonimellä Brittiläisen imperiumin upseeri (OBE).


title: John Flynn (pappi)

text: Flynn kuoli syöpään Sydneyssä vuonna 1951 ja hänen tuhkansa haudattiin Alice Springsin länsipuolelle.


title: John Flynn (pappi)

text: Flynn on kuvattuna nykyisen 20 Australian dollarin setelin kääntöpuolelle. Vuonna 1956 Alice Springsissä avattiin hänen muistokseen nimetty kirkko. Vuonna 1971 Canberran kaupunginosa Flynn nimettiin John Flynnin kunniaksi.


title: Blackfriars (Newcastle)

text: Blackfriars on 1200-luvulta säilynyt entinen luostari Newcastlen keskustassa Englannissa.


title: Blackfriars (Newcastle)

text: Luostarin perustivat dominikaanimunkit vuonna 1239. Luostaria kutsutaan nimellä Blackfriars (’mustat munkit’), koska dominikaaniveljet pukeutuivat mustiin kaapuihin. Vuonna 1250 munkit rakensivat kirkon, joka sijaitsi nykyisen Pyhän Andreaan kirkon lounaispuolella. Vuonna 1265 pystytetty kaupunginmuuri jakoi luostarin tilukset kahtia.


title: Blackfriars (Newcastle)

text: Blackfriars lakkautettiin reformaation myötä Henrik VIII:n määräyksestä vuonna 1539. Luostarin omaisuus joutui pormestarin haltuun, joka vuokrasi tilat killoille. Killat käyttivät tiloja kokoontumisiinsa, mutta muunsivat osia niistä vähävaraisten asunnoiksi. 1900-luvun loppupuolella rakennukset kunnostettiin, ja nyt niissä toimii kahviloita ja käsityöläispajoja. Laajalla sisäpihalla esiintyy kesäteatteri.


title: FS La Motte-Picquet (1924)

text: La Motte-Picquet oli Ranskan laivaston 1920-luvun alussa valmistunut Duguay-Trouin-luokan kevyt risteilijä, joka palveli toisessa maailmansodassa.


title: FS La Motte-Picquet (1924)

text: Alus tilattiin 18. huhtikuuta Lorientin laivastontelakalta. Sen köli laskettiin 17. tammikuuta 1923 ja alus laskettiin vesille 21. maaliskuuta 1924. Alus otettiin palvelukseen 5. maaliskuuta 1927.


title: FS La Motte-Picquet (1924)

text: "La Motte-Picquet" liitettiin valmistuttuaan Brestiin sijoitettuun 2. laivueeseen, mistä se siirrettiin 1933 3. kevytristeilijäviirikön lippulaivaksi. Alus lähetettiin 1935 Kaukoitään. Toisen maailmansodan alettua alus partioi Indokiinan ja Alankomaiden Itä-Intian vesillä.


title: FS La Motte-Picquet (1924)

text: Ranskan antauduttua jännite Siamin rajalla kasvoi, mikä puhkesi joulukuussa 1940 avoimeksi kahakaksi Siamin ja Vichyn hallituksen joukkojen välillä. Pieni laivasto-osasto () perustettiin 9. tammikuuta lähellä Saigonia Cam Ranhin lahdella. Osastoon kuuluivat sluupit "Dumont d'Urville", "Amiral Charner", "Tahure" ja "Marne" sekä lippulaivana "La Motte-Picquet", jonka komentajana oli Capitaine de Vasseau Bérenger. 14. tammikuuta Koh Changin taistelussa tuhottiin Siamin laivasto-osasto.


title: FS La Motte-Picquet (1924)

text: Alus kävi syyskuussa 1941 telakalla Osakassa, mutta aluksen toiminta oli hyvin rajallista. Se riisuttiin joulukuussa aseista Saigonissa, minkä jälkeen se oli koulutuspaikkana. Yhdysvaltain laivaston Task Force 38:n lentokoneiden iskiessä satamaan 12. tammikuuta 1945 alus upposi satama-altaaseen.


title: FS Primauguet (1924)

text: Primauguet oli Ranskan laivaston 1920-luvun alussa valmistunut Duguay-Trouin-luokan kevyt risteilijä, joka palveli toisessa maailmansodassa.


title: FS Primauguet (1924)

text: Alus tilattiin 14. huhtikuuta 1922 Brestin laivastontelakalta. Sen köli laskettiin 16. elokuuta 1923 ja alus laskettiin vesille 21. toukokuuta 1924. Alus otettiin palvelukseen 1. huhtikuuta 1927.


title: FS Primauguet (1924)

text: "Primauguet" lähti Brestistä 20. huhtikuuta 1927 heti valmistuttuaan maailmanympäripurjehdukselle, jolta se palasi 20. joulukuuta. Alus oli tämän jälkeen vuosittain muutaman kuukauden koulutuspurjehduksilla, kunnes se 15. huhtikuuta 1932 siirrettiin Kaukoitään. Alus palasi 10. tammikuuta 1936 Ranskaan, missä se siirrettiin telakalle. Alus palasi palvelukseen koeajojen päätyttyä syyskuussa 1937 ja se aloitti toisen matkansa Kauko-itään. Se saapui 21. marraskuussa Saigoniin, joka toimi sen kotisatamana, kunnes "Suffren" vapautti aluksen tehtävästään toisen maailmansodan kynnyksellä.


title: FS Primauguet (1924)

text: Toisen maailmansodan ensi kuukaudet alus partioi Atlantilla, suojasi saattueita ja etsi Kanarian saarten vesiltä saksalaisia saarronmurtajia. Alus lähti 1. huhtikuuta 1940 Länsi-Intian saaristoon Fort-de-Franceen vapauttaakseen "Jeanne d’Arcin". Se palveli Hollannin Länsi-Intian vesillä tarkastaen kohtaamiaan kauppa-aluksia, joita kertyi huhtikuun kuluessa kaikkiaan noin kaksikymmentä. Alus vapautti 6. toukokuuta Aruban edustalla "HMS Dundeen", ja Alankomaiden antauduttua alus laski joukkoja maihin suojaamaan öljylähteitä. Alus palasi Ranskan antauduttua 12. kesäkuuta Dakariin.


title: FS Primauguet (1924)

text: "Primauguet" liittyi Vichyn Ranskan laivastoon, ja se kuljetti osan Ranskan kultavarannoista Afrikkaan. Kun Britannian kuninkaallinen laivasto hyökkäsi heinäkuussa Mers El Kébiriin pyrkimyksenään tuhota Ranskan laivasto, alus oli Dakarissa. Alus suojasi tankkeria, jonka oli tarkoitus tukea kolmea La Galissoinniere -luokan risteilijää. Osaston tehtävänä oli estää Vapaan Ranskan joukkjen toiminta Ranskan päiväntasaajan Afrikassa. Britannian kuninkaallisen laivaston risteilijät "HMS Cornwall" ja "HMS Delhi" pysäyttivät kuitenkin osaston Benininlahdella. Neuvottelujen jälkeen osaston komentaja amiraali Bourague määräsi "Primauguet’n" palaamaan Casablancaan, jonne osasto seuraisi.


title: FS Primauguet (1924)

text: Alus oli 8. marraskuuta 1942 Casablancassa huollettavana, kun se joutui Yhdysvaltain laivaston taistelulaivan "USS Massachusettsin" tulittamaksi. Alus vastasi tuloksettomasti tuleen. Alus vaurioitui pahoin, ja 45 miestä sai surmansa ja yli 200 haavoittui. Alus paloi läpi yön, ja se jouduttiin ajamaan rantaan uppoamisen estämiseksi. Aluksen hylky jätettiin paikalleen, kun se todettiin täysin tuhoutuneeksi.


title: Duquesne-luokka

text: Duquesne-luokka oli Ranskan laivaston 1920-luvun lopulla valmistetun kahden raskaan risteilijän muodostama alusluokka, jonka alukset palvelivat toisessa maailmansodassa.


title: Duquesne-luokka

text: Washingtonin laivastosopimus määritti aluksen suunnittelurajat 10 000 tonnin uppoumaan ja pääaseet 203 millimetriin. Ranskan laivastolla ei ollut 203 millimetrin tykkejä, joten sellainen tuli suunnitella. Työn tuloksena luotiin 203 millimetrin 50 pituuskaliiperin Modèle 1924 -tykki, joka ampui 134 kilogramman kranaatteja. Suunnittelutyön edetessä todettiin asetettujen rajojen pakottavan moniin kompromisseihin ja he päättivät vähentää alusten suojaa pysyäkseen asetetussa uppoumarajassa.


title: Duquesne-luokka

text:
Merivoimien esikunnan 6. heinäkuuta 1922 julkistetut vaatimukset olivat:
Alusten torpedosuojan muodostivat vesitiiviit osastot, mutta lisäsuojaksi halutun panssaroinnin lisääminen pudottaisi nopeutta kahdella solmulla. Siten esitettiin kahden erillisen suunnitelman tekemistä, joista ensimmäisessä esitettäisiin suojaamaton maksiminopeuden saavuttava alus ja toisessa paremmin suojattu hitaampi alus.


title: Duquesne-luokka

text: Kukin kahdella 203 millimetrin tykillä varustettu torni painoi 180 tonnia, kun vastaava 155 millimetrin tykkitorni painoi vain 80 tonnia. Kukin 203 millimetrin kranaatti painoi 123 kilogrammaa ja sen panos 53 kilogrammaa vastaavan 155 millimetrin ammuksen painon ollessa 57 ja 20 kilogrammaa. Samoin ammusmäärää oli lisätty aikaisemmasta 125:stä 150:een eli pääaseistuksen aiheuttama painon kasvu oli noin 135 prosenttia.


title: Duquesne-luokka

text: Marraskuussa 1922 täydennettiin vaatimuksia lisäämällä ilmatorjunta-aseistusta. Aluksille tuli asentaa kahdeksan yksiputkista myös merimaalien torjuntaan soveltuvaa 100 millimetrin tykkiä ja niiden lisäksi kahdeksan 40 millimetrin ilmatorjntatykkiä, joihin kuhunkin 1000 laukausta. Tätä täydennettiin vielä kahdellatoista kahdeksan millimetrin konekiväärillä. Samoin aluksille tuli asentaa meritiedustelulentokoneen vaatima paineilmatoiminen katapultti. Näitä kompensoimaan torpedoputkiryhmät muutettiin kolmiputkisiksi.


title: FS Duquesne (1925)

text: Duquesne oli Ranskan laivaston 1920-luvun lopulla valmistunut Duquesne-luokan raskas risteilijä, joka palveli toisessa maailmansodassa.


title: FS Duquesne (1925)

text: Alus tilattiin Brestin laivastontelakalta. Sen köli laskettiin 30. lokakuuta 1923 ja alus laskettiin vesille 17. joulukuuta 1925. Alus otettiin palvelukseen 25. tammikuuta 1926.


title: FS Duquesne (1925)

text: "Duquesne" esittäytyi ensi kerran le Havren laivastonäyttelyssä 3. heinäkuuta 1928, jonka jälkeen se teki koulutuspurjehduksen New Yorkin kautta Guadaloupeen. Seuraavana vuonna alus kiersi Afrikan, mihin kului seitsemän kuukautta. Marraskuusta 1929 alkaen alus oli Touloniin sijoitetun 1. laivueen 1. kevyen viirikön lippulaivana. Se teki muutaman koulutuspurjehduksen kuten lokakuussa 1931 Yhdysvaltoihin Yorktownin taistelun 150-vuotis juhlallisuuksiin. Vuodesta 1932 aina vuoteen 1938 aluksen kotisatamana oli Toulon, jossa se kuului joko 1. tai 3. viirikköön. Vuodesta 1938 alkaen alus oli liitettynä laivaston tykistökouluun, missä tehtävässä se oli aina toisen maailmansodan puhkeamiseen.